text:
Avu
Avuwo (Latin ŋkɔ: Canis lupus familiaris) (Iŋlishi ŋkɔ: Dog) wonyé lãfɔne si do fome kple amegãxi fomea. Wonyi na avuwo ɖe hamehame si wofe gbɔsɔsɔ ano alafawo me. Le esia ta la, vovototowo sɔgbɔ ɖe wofe atsudzɔdzɔ, ŋutilãgbalẽwo kpakple fuwo do me ɖo. Ameɖesiaɖe kloe nyia avuwo abe afemelã ene. Kɔta ʋɛ aɖewo ɖua avu le nɔnɔme tɔxɛ aɖewo me.
Xɔlɔ̃wɔwɔ kple amewo[trɔ asi le eŋu | trɔ asi le etsofe ŋu]
Avuwo nye afemelã de ŋgɔwo dometɔ ɖeka. Ame aɖewo kpɔa avuwo abe nutefewɔlawo ene. Wo lɔ̃na amewo ŋutɔ eye wo lɔ̃na kɔɖiɖi kple amewo hã.
Nunyanya[trɔ asi le eŋu | trɔ asi le etsofe ŋu]
Ame geɖewo xɔ se bena avuwo fe susuwo de ŋgɔ wu lã bubuwo tɔ. Avu si Iŋglisiawo yɔna be Border Collies la, teŋu srɔ̃na sewo tso amewo gbɔ, he wɔna ɖe wo dzi pɛpɛpɛ. Avu fome bubuwo hã fía wofe nunya le alesi wo teaŋu sí na tso hɔdodowo megbe alo le alesi me wo teaŋu fina nuɖuɖu si le wo dzrom ene. Avuwo wɔna dɔ geɖewo hã. Wo kpena ɖe dɔwɔla siwo xɔna na ame bubwo kple ame siwo le xaxa me la ŋuti. Wo kpena ɖe kpovitɔwo hã ŋu. Wo dometɔ aɖewo nyo na nuwo didi, amewo didi kpakple afewo ŋu dzɔdzɔ. Avua ɖe wo nyona lãwo kpɔkplɔ, ŋkugbagbatɔwo kpɔkplɔ kpakple adedada.
Nɔnɔmea ɖe wo[trɔ asi le eŋu | trɔ asi le etsofe ŋu]
Le esime avuwo do fome kple amegãxiwo ta la, wo bi ɖe adedada me ŋutɔ. Wo fe glã titri wo kple wo fe aɖu ɖaɖɛwo kpea ɖe wo ŋuti le lãwo lele kple wo ɖuɖu me. Wo nye dusila sesẽwo hã eye wo ɖea abla ŋutɔ, gake wo metea ŋu sia du yi na didife o. Avuwo fe nukpɔkpɔ nyo ŋutɔ gake wo me te ŋu kpɔa nuwo katã fe amadede nyuie o. Wo fe nusese hã nyo wu amegbetɔwo tɔ. Avuwo fe ʋeʋẽsese do ŋgɔ na amewo tɔ sãa.
Dɔwɔwɔwo[trɔ asi le eŋu | trɔ asi le etsofe ŋu]
- Adedada - Avuwo bi ɖe gbemelãwo lele me.
- Akɔfafa
- Aʋawɔwɔ
- Xɔxɔ na ame - Avuwo sea ʋeʋẽ kaba ŋutɔ eyata wotea ŋu kpɔa ame bubuwo le ɣaɣlafewo.
- Kpekpeɖeŋu nana - Kpeɖeŋutɔ na ŋkugbagbatɔwo, tokukutɔwo kple dɔlela fomevi vovovowo.
- Kpovitɔwo fe kpeɖeŋutɔ - Avuwo kpe na ɖe kpovitɔwo ŋu le go geɖe me.
- Lãwo kpɔkplɔ - Wotea ŋu kplɔna alẽwo nyíwo kpakple lã bubuwo tso tefe ɖeka yi na bubui.
- Nuwo didi - Wofe nuwoʋeʋẽ nyo alegbegbe wo kpɔa nuɣaɣlawo bɔbɔe eye kpovitɔwo kple asrafowo zãa wo ɖe esia ta.
- Nuwoŋu dzɔdzɔ - Avu fomea ɖewo dzɔa amewo kple afewo ŋu nyuie ŋutɔ.
Ɖikeke[trɔ asi le eŋu | trɔ asi le etsofe ŋu]
Amea ɖe wo nyina avuwo hena nane siwo mesɔ tututu o. Wo wɔna ga geɖe tso esia me. Esiawo dome tɔ aɖewo enye dusisi, tugbedzedze kple dɔdeasiwo wɔwɔ me ɖe se dzi.
Nuɖuɖu[trɔ asi le eŋu | trɔ asi le etsofe ŋu]
Togbɔ be avuwo nye lãɖulawo gɔ̃ hã, wo ɖuna nuɖuɖu tɔgbi desiaɖe kloe fãa. Le kpɔɖeŋu me, wo ɖuna gbe abe alẽwo kple gbɔ̃wo ene. Nuɖuɖu ʋe siwo menyo na avuwo o la dometɔ aɖewo enye nuɖuɖu siwo me koko le, sabalawo, weintsetsewo, weintsetse fufuwo kple azi fomevi ʋea ɖe wo. Le fe 2000 me la, nusrɔla ɖe wo va dzesii be ne avuwo ɖu weintsetsewo alo weintsetse fufuwo suea ɖe ko la, ewɔna anyira ɖe avuawo fe ayikuwo ŋuti.
Vidzidzi[trɔ asi le eŋu | trɔ asi le etsofe ŋu]
Avufẽwo ɖoa tsitsi me tso fe ɖeka yi ɣleti wuiatɔ̃ megbe. Avunɔwo fe asiyɔyɔ dzɔa zi eve le fe ɖeka me. Ne avunɔ mele asi yɔm o la, melɔ̃na dɔdɔ kple atsuawo o. Ne avunɔ fɔfu la, edzia viawo le kɔsiɖa asieke lɔfo megbe. Zi geɖe la, wo fe fufɔfɔ fe didime dea kɔsiɖa enyi vaseɖe ewo sɔŋ. Avuwo dzia viwo abe ade lɔfo zi ɖeka, gake wofe gbɔsɔsɔ me teŋu nɔa ene kple wuieve dome.
Lamesesẽ[trɔ asi le eŋu | trɔ asi le etsofe ŋu]
Avuwo lea dɔ abe amegbetɔwo ene gake wofe dɔlele fomeviwo dometɔa ɖe wo to vovo na amewo tɔ. Dɔléle sia ɖe wo enye rebis. Ne avu le rebis dɔ lem la, evɔna na tsi nono. Dosuwo kple ŋɔwo hã ɖea fu na avuwo. Dɔléle bubu siwo le avuwo me enye ali dɔ, klo dɔ, ŋkugbagba kple tokuku. Amegbetɔwo fe dɔléle aɖe wo abe suklidɔ hã ɖea fu na avuwo.
Avu geɖe wo nɔna agbe fe wuietɔ̃ yi wuiene lɔfo ene. Avu gã wo nɔa agbe fe adrẽ ko gake avu sue wo nɔa agbe va ɖo fe bla eve sɔŋ. Avu si nɔ agbe wo didi wu le xexeame, si wo ŋlɔ daɖi enye avu si Inglisiawo yɔna be Australian cattle dog si ku le fe 1939 me le Amerika. Éxɔ fe blaeve-vɔ-asieke (29) kple ŋkeke blaeve-vɔ-andrẽ (27) sɔŋ.[1] Avua ɖe le Inglisiawo de xɔ fe blaeve-vɔ-asieke (29) le fe 2007 me.[2]
Avuwo ɖuɖu[trɔ asi le eŋu | trɔ asi le etsofe ŋu]
Le xexeame fe dukɔa ɖe wo me la, wonyina avuwo na ɖuɖu. Yuroptɔwo kpakple Amerikatɔwo bua avuwo ɖe afemelãwo me ko. Vietnamtɔwo hã, wonyina avuwo na ɖuɖu kpakple afeme nɔnɔ katã.
Mohamed subɔsubɔ[trɔ asi le eŋu | trɔ asi le etsofe ŋu]
Mohamed fe subɔlawo kpɔa avuwo abe lã tsitsriwo siwo ŋuti mekɔ o.


c: text/html

text:
Alesi Biblia Ate Ŋu Akpe Ðe Suklidɔlélawo Ŋui
Alesi Biblia Ate Ŋu Akpe Ðe Suklidɔlélawo Ŋui
ÐOKUIDZIÐUÐU kple nukpɔsusu nyui fe amesinɔnɔ le vevie ŋutɔ na suklidɔlélawo fe lãmesẽ kple nyonyo. Gake be dɔ sia lélawo natu nɔnɔme siawo ɖo la, ehiã be woakpe ɖe wo ŋu ɣesiaɣi. Eyata fometɔwo kple xɔlɔ̃wo madi be yewoanɔ nuɖuɖu siwo mesɔ o tsɔm na suklidɔléla o, ɖewohĩ anɔ gbɔgblɔm nɛ be, ‘Esia ɖeɖe ya magblẽ naneke le ŋuwò o.’ Harry, amesi ŋu dzidɔ kple suklidɔ Ha 2 lia le gblɔ be: “Srɔ̃nye kpena ɖe ŋunye ŋutɔ. Menaa nuɖuɖu siwo mele be maɖu o la nɔa afea me o. Gake ame aɖewo mesea egɔme o, eye womenya alesi nuɖuɖu mawo fe anyinɔnɔ nana wòsesẽna ɣeaɖewoɣi la gɔme o.”
Ne èdea ha kple amesi ŋu suklidɔ le edziedzi la, Biblia fe gɔmeɖose nyui eve siwo gbɔna la nanɔ susu me na wò be: “Ame aɖeke nagadi ye ŋutɔ tɔ o, ke nusi nye ame bubu tɔ la boŋ,” kple “Lɔlɔ̃ la . . . media ye ŋutɔ tɔ o.”—Korintotɔwo I, 10:24; 13:4, 5.
Ehiã be amesiwo katã tsɔ ɖe le wofe lãmesẽ me—suklidɔ ɖale wo ŋu alo mele wo ŋu o—naɖu wo ɖokui dzi le nuɖunyawo gome. Biblia na kpekpeɖeŋu le go sia me, elabena eɖee fia be ɖokuidziɖuɖu tutuɖo hiã na mía dometɔ ɖesiaɖe. Ðe nèɖoe kplikpaa be yeatu nɔnɔme sia ɖo le yefe agbe mea? (Galatiatɔwo 5:22, 23) Kpekpeɖeŋu bubu ate ŋu atso Biblia me kpɔɖeŋuwo me, abe Kristotɔ apostolo Paulo tɔ ene. Suklidɔléla aɖe gblɔ be: “Ŋù aɖe nɔ efe ŋutilã me ɣesiaɣi, gake esubɔ Mawu bliboe le nutefewɔwɔ me. Eyata nye hã mate ŋui!”
Ẽ, Paulo xɔ nusi mate ŋu atrɔ o la nenema, ale wòkpɔ dzidzedze geɖe le efe dutanyanyuigbɔgblɔdɔa me. (Korintotɔwo II, 12:7-9) Dustin, si xɔ fe 18 la nye ŋkuagbãtɔ tso dɔme ke, eye suklidɔ dze edzi esime wòxɔ fe 12 ko. Eŋlɔ be: “Menyae be nusianu mede keŋkeŋ le ame aɖeke ŋu le xexe sia me o. Mele mɔ kpɔm na ɣeyiɣi si suklidɔ maganɔ ŋunye o la le Mawu fe xexe yeyea me. Le gonyeme la, ɣeyiɣi kpui aɖe fe nu koe wònye. Ate ŋu anɔ ŋunye ɣeyiɣi didi wu wɔɖifoame ya, gake enu ava yi godoo.”
Lãmesẽ deblibo si asu ame si le paradisonyigba dzi le Mawu fe Fiaɖufea me fe mɔkpɔkpɔ si tso Biblia mee nɔ susu me na Dustin wòtsɔ gblɔ nya mae. (Nyaɖeɖefia 21:3, 4) Mawu fe Nya do ŋugbe be le Mawu fe dziɖuɖu ma te la, “duametɔ aɖeke magblɔ be, yele dɔ lém o.” (Yesaya 33:24; Mateo 6:9, 10) Àdi be yeasrɔ̃ nu geɖe tso Biblia fe ŋugbedodo sia ŋua? Ke te ɖe Yehowa Ðasefo siwo le mia gbɔ la ŋu, alo nàzã adrɛs si sɔ le axa 5 lia atsɔ aŋlɔ agbalẽ na magazine sia talawo.
[Nɔnɔmetata si le axa 12]
Ðokuidziɖuɖu kple nukpɔsusu nyui fe amesinɔnɔ le vevie

robotstxt: allowed

filter: keep


text:
“Dzɔ Wò Dzi Ŋu”
“Dzɔ Wò Dzi Ŋu”
YEHOWA gblɔ na nyagblɔɖila Samuel bena: “Menye alesi amegbetɔ kpɔa nui o; elabena amegbetɔ kpɔa ŋku nu, ke Yehowa kpɔa keke dzi me ke.” (Samuel I, 16:7, 8) Esi hakpala Dawid hã nɔ nu fom tso kpɔɖeŋudzia ŋu la, edzi ha be: “[Yehowa,] èdo nye dzi kpɔ, eye nèɖe ŋku ɖem le zã me; èlólom, eye mèkpɔ naneke le ŋunye o.”—Psalmo 17:3.
Ẽ, Yehowa kpɔa dzi la me be yeakpɔ amesiwo tututu míenye. (Lododowo 17:3) Ekema susu nyui aɖe tae blema Israel Fia Salomo ɖo aɖaŋu be: “Dzɔ wò dzi ŋu wu nuwo katã, elabena eya me agbe tsona.” (Lododowo 4:23) Aleke míadzɔ míafe kpɔɖeŋudziwo ŋui? Lododowo fe agbalẽa fe ta 4 lia na nya ma fe ŋuɖoɖo mí.
Mise Fofowo fe Amehehe
Lododowo fe agbalẽa fe ta 4 lia dze egɔme kple nya siawo be: “Mi viwo, mise fofowo fe amehehe, miɖo ŋku anyi, ne miadze si gɔmesese. Nufiafia nyui mele tsɔtsɔm na mi, migagblẽ nye nufiame ɖi o.”—Lododowo 4:1, 2.
Aɖaŋu si woɖo na sɔhɛwo enye be woaɖo to wo dzila mawuvɔ̃lawo fe nufiame nyuiwo, vevietɔ esi wo fofo ɖona na wo. Enye efe agbanɔamedzi si tso Ŋɔŋlɔawo me be wòakpɔ efe fomea fe ŋutilã me kple gbɔgbɔmenuhiahiãwo gbɔ. (Mose V, 6:6, 7; Timoteo I, 5:8) Ne mɔfiafia siawo meli o la, aleke wòasesẽe na sɔhɛ be wòaɖo tsitsinyenye gbɔe nye si! Eyata ɖe mele be ɖevi naxɔ fofoa fe amehehe ahade bubu eŋu oa?
Ke sɔhɛ si si fofo aɖeke mele afia nui o ya ɖe? Le kpɔɖeŋu me, fofo megava nɔ Jason, si xɔ fe 11 si o esime wòxɔ fe ene. * Esi Kristotɔ hamemegã aɖe bia Jason nusi ɖea fu nɛ wu le agbe me la, eɖo eŋu enumake be: “Edzroam be fofo nanɔ asinye. Ɣeaɖewoɣi la, mexaa nu vevie.” Ke hã aɖaŋuɖoɖo fakɔnamewo li na sɔhɛ siwo dzilawo mefiaa mɔ wo o la. Jason kple ame bubu siwo fe nɔnɔme sɔ ate ŋu adi eye woaxɔ fofo fe aɖaŋuɖoɖo tso hamemegãwo kple ame tsitsi bubu siwo le Kristo-hamea me la gbɔ.—Yakobo 1:27.
Esi Salomo ɖo ŋku nufiame siwo wòxɔ dzi megbe la, eyi edzi be: “Esi menye ɖevi na fofonye, vi fẽ kple tenuvi na danye la.” (Lododowo 4:3) Edze fã be fia la ɖo ŋku alesi woɖe lɔlɔ̃ fiae le enyinyi mee dzi. Esi Salomo nye ‘visetonu’ si tsɔ fofo fe aɖaŋuɖoɖo wɔ dɔe ta la, fomedodo kplikplikpli si me lɔlɔ̃ le nɔ woa kple fofoa, Dawid, dome. Gawu la, Salomo nye “tenuvi,” alo amesi gbɔ womelɔ̃a nu le kura o. Aleke gbegbee wòle vevie be vi natsi le afe si me lɔlɔ̃ le eye dzeɖoɖo kple dzilawo fe mɔnuwo le ʋuʋuɖi me enye si!
Ƒle Nunya Kple Nugɔmesese
Esi Salomo nɔ ŋku ɖom fofoa fe aɖaŋuɖoɖo si me lɔlɔ̃ le dzi la, egblɔ be: “Efia num gblɔ bena: Wò dzi neku ɖe nye nyawo ŋu, dzra nye sededewo ɖo, ekema ànɔ agbe. Ƒle nunya, fle [nugɔmesese]! Megaŋlɔe be o, eye megate ɖe aga tso nye nu me nyawo ŋu o. Megaɖe asi le [nunya ŋu] o, ekema adzra wò ɖo; lɔ̃e, ekema akpɔ tawò. [Nunyae xɔ asi wu. Ƒle nunya; eye natsɔ wò kesinɔnuwo katã afle nugɔmesesee].”—Lododowo 4:4-7.
Nugɔmesese fefle hã le vevie. Eya manɔmee la, ɖe míate ŋu akpɔ vovototo si le nyawo dome ahase nya aɖe si ŋu wole nu fom tsoe la gɔme bliboea? Ne nugɔmesese mele mía si o la, aleke míate ŋu ase nusita nane le alesi wòle kple susu si ta nua mele nenema o gɔme ahanye nunyala kple nugɔmeselawoe? Ẽ, be míate ŋu ade ŋugble le nuwo ŋu tsitotsito ahawɔ nyametsotso nyuitɔa la, míehiã nugɔmesese.—Daniel 9:22, 23.
Salomo yi edzi gblɔ fofoa fe nyawo be: “[Kɔ nunya] ɖe dzi, ne wòakɔ wò ɖe dzi, akplɔ bubu afu wò, ne èkpla asi kɔ nɛ. Aɖɔ sefofotsihe nyui ɖe ta na wò, eye wòana fiakuku dzeani wò.” (Lododowo 4:8, 9) Mawumenunya kpɔa amesi si wòle la ta. Gawu la, enaa bubu nɔa amea ŋu eye wòɖoa atsyɔ̃ nɛ. Ekema mina míadze agbagba ɖesiaɖe afle nunya.
“Lé Amehehe Ðe Asi Sesĩe”
Esi Israel fia la gbugbɔ nɔ nufiame siwo wòxɔ tso fofoa gbɔ gblɔm la, egblɔ yi dzi be: “Vinye, see, eye naxɔ nye nyawo awɔ tɔwòe, ekema agbenɔfe geɖe anɔ asiwò. Nunyamɔ fiam mele wò, eye mekplɔ wò to tofe dzɔdzɔe. Ne èle yiyim la, wò atame maxaxa o, eye ne èle du dzi la, màkli nu o. Lé amehehe ɖe asi sesĩe, megage le asiwò o, dzɔ eŋu, elabena wò agbee wònye.”—Lododowo 4:10-13.
Esi Salomo nye visetonu ta la, akpɔ ŋudzedze ɖe asixɔxɔ si le amehehe si me lɔlɔ̃ le si fiaa nu ame heɖɔa ame ɖo si fofo ana via la ŋu. Amehehe si da sɔ manɔmee la, aleke míate ŋu akpɔ mɔe be míatsi le gbɔgbɔ me alo akpɔ mɔ be míatrɔ asi le míafe agbenɔnɔ ŋu be wòanyo wu? Le nyatefe me ne míesrɔ̃ nu tso míafe vodadawo me o alo gbe be míaɖɔ nukpɔsusu gbegblẽwo ɖo o la,míele míafe gbɔgbɔmeŋgɔyiyi bum nu vevii o. Amehehe si sɔ la nana wonɔa agbe nyui eye to ema dzi la, ekpena ɖe mía ŋu be ‘míato tofe dzɔdzɔewo.’
Amehehe fomevi bubu hã naa ‘míafe agbenɔfewo sɔa gbɔ ɖe edzi.’ Aleke? Yesu Kristo gblɔ be: “Amesi wɔa nutefe le nu suetɔ ke me la, enyea nutefewɔla le nu geɖewo hã me, eye amesi wɔa nu madzɔmadzɔ le nu suetɔ ke me la, enyea nu madzɔmadzɔ wɔla le nu geɖewo hã me.” (Luka 16:10) Ðe mía ɖokuidziɖuɖu le nu suewo me mana wòanɔ bɔbɔe na mí be míawɔ nenema ke le nu gã, siwo dzi míafe agbe anɔ te ɖo, hã me oa? Le kpɔɖeŋu me, ne míemlã míafe ŋku be ‘wòagakpɔ nyɔnu wòadzroe o la’ ana be míafo mía ɖokui ɖe agbegbegblẽnɔnɔ me bɔbɔe o. (Mateo 5:28) Ne míagblɔe koŋ la, gɔmeɖose sia ku ɖe ŋutsuwo kple nyɔnuwo siaa ŋu. Ne míemlã míafe susu be ‘wòaɖe aboyo tamesusuwo katã’ la, manɔ bɔbɔe be míawɔ vodada gãwo le nyagbɔgbɔ alo nuwɔna me o.—Korintotɔwo II, 10:5.
Enye nyatefe be zi geɖe la, tohehe menya xɔna o eye edzena abe mɔxenu ene. (Hebritɔwo 12:11) Ke hã fia nunyala la ka ɖe edzi na mí be ne míexɔ amehehe la, míafe mɔ me akɔ míate ŋu awɔ ŋgɔyiyi. Abe alesi ne dufula xɔ hehe nyuie wòte ŋu fua du nyuie anyi madzemadzee alo abi maxɔmexɔe ene la, nenema ke amehehe xɔxɔ wɔnɛ be míenɔa agbemɔa dzi kple dzonɔameme nu maklimaklii. Le nyatefe me la, ele be míakpɔ nyuie le mɔ si míetia la ŋu.
Ƒo Asa Na “Ame Vɔ̃ɖiwo Tofe”
Salomo tsɔ nuwɔwɔ kpata fe susu xlɔ̃ nui be: “Megage ɖe ame vɔ̃ɖiwo tofe o, eye megazɔ ame vlowo fe mɔ dzi o. Ðe kɔ ɖa le eŋu, eye megato edzi o; dze le eŋu, eye nato eŋu ayi. Elabena woawo la, ne womewɔ vɔ̃ o kpaa, wometea ŋu dɔa alɔ̃ o, eye ne womefu ame anyi o la, alɔ̃dɔdɔ buna ɖe wo. Elabena woɖua nu vɔ̃ɖi wɔwɔ fe abolo, eye wonoa sesẽnuwɔwɔ fe wein.”—Lododowo 4:14-17.
Ame vɔ̃ɖi siwo tofe Salomo di be míafo asa na la wɔa nu vlowo tsɔ kpɔa wo ɖokui dzii. Nugbegblẽwɔwɔ le na wo ko abe nuɖuɖu kple nunono ene. Ne womewɔ ŋutasẽnuwo o kpaa, womete ŋu dɔa alɔ̃ o. Wofe amenyenye katã ku ɖe nufitifitiwɔwɔ ŋu! Ðe míate ŋu adzɔ míafe dziwo ŋu nyatefe ne míade ha kpli woa? Aleke wòanye movidzɔdzɔ enye si be ‘míazɔ ame vlowo fe mɔ dzi’ to ŋutasẽnuwɔwɔ si bɔ ɖe modzakaɖeɖe siwo le egbe fe xexeame me la kpɔkpɔ dzi! Agbagbadzedze be míafe dɔme natrɔ ɖe mía nɔewo ŋu mewɔ ɖeka kple vevemaseɖeamenu nuwɔna siwo woɖena le television dzi alo sinimawo me si míanɔ kpɔkpɔm la le mɔ aɖeke nu kura o.
Nɔ Kekeli La Me
Salomo yi edzi zã tofe kpɔɖeŋua hegblɔ be: “Ame dzɔdzɔe fe tofe le abe agudzedze fe kekeli, si nɔa kɔkɔm ɖe edzi, vaseɖe esime ŋu kena keŋ ene.” (Lododowo 4:18) Woate ŋu atsɔ Biblia sɔsrɔ̃ kpakple agbagbadzedze be woatsɔ nusiwo wògblɔ ade dɔwɔna me asɔ kple mɔzɔzɔ aɖe gɔmedzedze le fɔŋli me. Ne dziŋgɔli me mekɔ nyuie o eye viviti li la, míete ŋu kpɔa naneke nyuie o. Gake ne xexea me te kɔkɔ vivivi la, míete ŋu dea dzesi nusiwo fo xlã mí la nyuie wu. Mlɔeba ɣea klẽna nyuie, eye míekpɔa nusianu nyuie keŋkeŋ. Ẽ, nyatefea me va kɔna na mí ne míeku kutri le Ŋɔŋlɔawo sɔsrɔ̃ me dzigbɔɖitɔe kple veviedodo. Gbɔgbɔ me nunyiamewo nana míafe dzi le vevie ne míedi be míakpɔ eta tso aʋatso tamesusuwo me.
Gɔmesese alo nusi tututu fiam Biblia fe nyagblɔɖiwo le hã me kɔna ʋɛʋɛʋɛ. Nyagblɔɖiwo me va kɔna na mí ne Yehowa fe gbɔgbɔ kɔkɔea na wo me kɔ eye ne xexemenudzɔdzɔwo alo nusiwo me tom Mawu fe amewo le na wole eme vam. Le esi tefe be míatsɔ dzitsitsi anɔ wo me vava susum ko anɔ gbɔgblɔm la, ahiã be míalala be ‘kekelia naklẽ be wo me nakɔ ɖe edzi.’
Ke amesiwo gbe Mawu fe mɔfiame hegbe be yewomazɔ kekelia me o ya ɖe? Salomo gblɔ be: “Ame vɔ̃ɖi fe mɔ le abe blukɔ ene; womenya afika wole nu kli ge le o.” (Lododowo 4:19) Ame vɔ̃ɖiwo le abe ame aɖe si kli nu le viviti me evɔ menya nusi wòkli la o ene. Ne edze abe ɖe nu le edzi dzem na ame mavɔ̃mawuwo le wofe numadzɔmadzɔwɔwɔ ta ene gɔ̃ hã la, ɣeyiɣi kpui aɖe koe wofe yeaɖi dzidzedzekpɔkpɔa anɔ anyi. Hakpala la dzi ha le amesiawo ŋu be: “Nyatefee, ètsɔ wo ɖo ɖiɖife, eye [wò Yehowa] nèxlã wo ɖe anyi wozu anyiglãgo.”—Psalmo 73:18.
Yi Edzi Nànɔ Ŋudzɔ
Israel-fia la yi edzi gblɔ be: “Vinye, lé to ɖe nye nyawo ŋu, eye nafu to anyi ɖe nye nufofo ŋu. Womegate ɖa le ŋkuwò me o, dzra wo ɖo ɖe wò dzi fe gogloeafe. Elabena agbe wonye na amesiwo katã fe asi su wo dzi la, eye woyɔa dɔ wofe ŋutilã blibo la. Dzɔ wò dzi ŋu wu nuwo katã, elabena eya me agbe tsona.”—Lododowo 4:20-23.
Salomo ŋutɔ fe kpɔɖeŋu ɖo kpe asixɔxɔ si le aɖaŋu si woɖo nɛ be wòadzɔ efe dzi ŋu la dzi. Le nyatefe me la, enye ‘visetonu’ na fofoa le efe ɖevime eye wòlé nutefewɔwɔ me ɖe asi na Yehowa nyuie yi ɖe Fiawo I, 11:4) Ŋudzɔnɔnɔ ɣeawokataɣi manɔmee la, nugbegblẽwɔwɔ fe beble ate ŋu aflu dzi nyuitɔwo kekeake gɔ̃ hã. (Yeremya 17:9) Ele be ŋkuɖodzinya siwo le Mawu fe Nyaa me nanɔ míafe dzi ŋu ɣeawokatãɣi—‘wòanɔ dzia fe gogloeafe ke.’ Esia ŋue mɔfiafia siwo wona le Lododowo fe agbalẽa fe ta 4 lia me ku ɖo.efe tsitsi me. Ke hã Biblia gblɔ be: “Eye wòva me, esime Salomo tsi la, srɔ̃awo trɔ efe dzi ɖe mawu bubuwo ŋu, eye efe dzi menɔ Yehowa, efe Mawu la ŋu blibo abe fofoa Dawid fe dzi ene o.” (
Lé Ŋku Ðe Wò Dzi fe Nɔnɔme Ŋu
Ðe míele míafe kpɔɖeŋudzia ŋu dzɔm dzidzedzetɔea? Aleke míawɔ anya alesi ame le le ememe? Yesu Kristo gblɔ be: “Nya, si ke wu dzi la, eya nu gblɔna.” (Mateo 12:34) Egblɔ hã be: “Dzi mee nu vɔ̃ɖi susuwo, amewuwuwo, ahasiwɔwɔwo, matrewɔwɔwo, fififiwo, aʋatsoɖaseɖiɖiwo kple ɖiŋudodowo doa go tsona.” (Mateo 15:19, 20) Ẽ, míafe nyawo kple nuwɔnawo foa nu geɖe tsoa amesi míenye le dzi me ŋu.
Esɔ be Salomo ɖo aɖaŋu na mí be: “Ðe alakpanu ɖa le ɖokuiwò ŋu, eye nate aʋatsonuyi ɖa le ɖokuiwò gbɔ. Wò ŋkuwo nekpɔ ŋgɔ tẽ, eye wò aɖabawo nelé mɔ ɖeka tsɔ le ŋgɔwò. Ðe tofe dzɔdzɔe na wò afɔwo, eye wò mɔwo katã nesɔ ɖe etefe. Megadze ɖe ɖusi alo mia me o, te wò afɔ ɖe aga tso vɔ̃ gbɔ.”—Lododowo 4:24-27.
Le Salomo fe aɖaŋuɖoɖo siawo ta la, ehiã be míalé ŋku ɖe míafe nufofo kple nuwɔnawo ŋu. Ne míadzɔ míafe dzi ŋu ahawɔ nusi dzea Mawu ŋu la, ele be míafo asa na nya madzetowo gbɔgblɔ kple godzenuwo wɔwɔ. (Lododowo 3:32) Eyata ele be míalé ŋku ɖe nusi míafe nyagbɔgblɔwo kple nuwɔnawo ɖena fiana tso mía ŋu la ŋu gbedodoɖatɔe. Mina míabia Yehowa fe kpekpeɖeŋu be míate ŋu aɖɔ gbɔdzɔgbɔdzɔ ɖesiaɖe si míakpɔ la ɖo.—Psalmo 139:23, 24.
Ƒo wo katã ta la, mina ‘míafe ŋkuwo nakpɔ ŋgɔ tẽ.’ Mina míalé míafe taɖodzinu be míatsɔ luʋɔ̃ blibo fe subɔsubɔ ana mía Fofo si le dzifo la me ɖe asi sesĩe. (Kolosetɔwo 3:23) Esi nèle agbagba dzem be yealé mɔ dzɔdzɔe sia me ɖe asi la, neva eme be Yehowa nana nàkpɔ dzidzedze le “wò mɔwo katã” dzi, eye neyra wò geɖe le esi nèxɔ aɖaŋuɖoɖo si tso gbɔgbɔ me be ‘nàdzɔ wò dzi ŋu’ la ta.
[Etenuŋɔŋlɔwo]
^ mm. 7 Menye efe ŋkɔ ŋutɔe o.
[Nya si ɖe dzesi si le axa 22]
Ðe nèfoa asa na modzaka- ɖeɖe siwo me ŋutasẽnu- wɔnawo lea?
[Nɔnɔmetata si le axa 21]
Amesiwo si nutefekpɔkpɔ su fe aɖaŋuɖoɖowo neɖe vi na wò
[Nɔnɔmetata si le axa 23]
Amehehe xɔxɔ mahe ŋgɔyiyi si nàwɔ ɖe megbe o
[Nɔnɔmetata si le axa 24]
Ku kutri le wò Biblia sɔsrɔ̃ me


text: 2 Le ɣleti adrelia fe ŋkeke blaeve vɔ ɖekɛlia dzi la, Yehowa fe gbe va to nyagblɔɖila Hagai+ dzi be,2 “Meɖe kuku, bia Zerubabel,+ Sealtiel vi, si nye nutodziɖula le Yuda,+ kple nunɔlagã Yosua,+ Yehozadak+ vi, kple dukɔ la me tɔ susɔeawo be:3 ‘Ame siwo kpɔ xɔ* sia fe ŋutikɔkɔe tsãtɔ tefe la dometɔ kae gakpɔtɔ le mia dome?+ Eye aleke miele ekpɔmee fifia? Ne mietsɔe sɔ kple ema la, ɖe esia ɖi nane le mia ŋkumea?’+4 “‘Ke azɔ la, Zerubabel, do ŋusẽ nu,’ Yehowa ye gblɔe, ‘nunɔlagã Yosua, Yehozadak vi, do ŋusẽ nu.’“‘Mi dukɔ la me tɔwo katã, mido ŋusẽ nu,’+ Yehowa ye gblɔe, ‘eye miwɔ dɔ la.’“‘Elabena meli kpli mi,’+ aʋakɔwo fe Yehowa ye gblɔe.5 ‘Miɖo ŋku nu si ŋugbe medo na mi esime mieʋu tso Egipte,+ eye nye gbɔgbɔ nɔ mia dome la dzi.+ Migavɔ̃ o.’”+6 “Elabena ale aʋakɔwo fe Yehowa gblɔe nye esi: ‘Egasusɔ zi ɖeka—etefe madidi o—maʋuʋu dzifowo kple anyigba, atsiafu kple fufuife.’+7 “‘Maʋuʋu dukɔwo katã, eye dukɔwo katã fe nu vevitɔwo* ava;+ eye matsɔ ŋutikɔkɔe ayɔ xɔ sia taŋ,’+ aʋakɔwo fe Yehowa ye gblɔe.8 “‘Tɔnyee nye klosalo, eye tɔnyee nye sika,’ aʋakɔwo fe Yehowa ye gblɔe.9 “‘Xɔ yeye sia fe atsyɔ̃ agbɔ tsãtɔ tɔ ŋu,’+ aʋakɔwo fe Yehowa ye gblɔe.“‘Mana ŋutifafa nanɔ tefe sia,’+ aʋakɔwo fe Yehowa ye gblɔe.”10 Le Dario fe fe evelia me, le ɣleti asiekelia fe ŋkeke blaeve vɔ enelia dzi la, Yehowa fe gbe va na nyagblɔɖila Hagai+ be:11 “Ale aʋakɔwo fe Yehowa gblɔe nye esi, ‘Bia nunɔlawo nu si sea gblɔ,+12 “Ne ame aɖe tsɔ lã kɔkɔe ɖe efe awu me, eye awua ka abolo, atadi, wain, ami alo nuɖuɖu ɖe sia ɖe fomevi ŋu la, ɖe nu siawo ŋu akɔa?”’”Eye nunɔlawo ɖo eŋu be: “Kpao!”13 Eye Hagai gabia be: “Ne nu* kuku aɖe na ame aɖe ŋu mekɔ o, eye amea ka asi nu siawo dometɔ aɖe ŋu la, ɖe nu siawo azu nu makɔmakɔa?”+Nunɔlawo ɖo eŋu be: “Azu nu makɔmakɔ.”14 Eya ta Hagai gblɔ na wo be: “‘Aleae ame siawo le, eye aleae dukɔ sia le le ŋkunyeme,’ Yehowa ye gblɔe, ‘eye aleae wofe asinudɔwɔwɔwo katã le; nu sia nu si wotsɔ yi ɖana le afi ma la ŋu mekɔ o.’15 “‘Azɔ, meɖe kuku, mitsɔ miafe dzi ɖo nu sia ŋu* tso egbe dzi: Hafi woaɖo kpe kpe dzi hena Yehowa+ fe gbedoxɔ la tutu la,16 aleke wònɔ ɣemaɣi? Ne ame aɖe va nuku si woli kɔ ɖi, si wobu be ade dzidzenu blaeve gbɔ la, ewo ko wònyena; eye ne ame aɖe va wainfiãfe be wòaku wain si wobu be ade dzidzenu blaatɔ̃ la, blaeve ko wònyena;+17 mena miafe nukuwo hlɔ̃, eye wodze heteku,+ mena kpetsi dza, eye megblẽ miafe asinudɔwɔwɔwo katã dome, ke hã mia dometɔ aɖeke metrɔ ɖe ŋunye o,’ Yehowa ye gblɔe.18 “‘Meɖe kuku, mitsɔ miafe dzi ɖo nu sia ŋu* tso egbe dzi, tso ɣleti asiekelia fe ŋkeke blaeve vɔ enelia dzi, gbe si gbe woɖo Yehowa fe gbedoxɔ la gɔme anyi;+ mibu nya sia ŋu le miafe dzi me:19 Ðe nuku gale ava mea?*+ Eye ɖe wainka, gboti, yevuboɖati kple amiti tsea? Ke mayra mi tso ŋkeke sia dzi.’”+20 Eye Yehowa fe gbe gava na Hagai zi evelia le ɣletia fe ŋkeke blaeve vɔ enelia dzi+ be:21 “Gblɔ na Yuda nutodziɖula Zerubabel be: ‘Mele dzifowo kple anyigba ʋuʋu ge.+22 Mamu fiaɖufewo fe fiazikpuiwo afu anyi, eye matsrɔ̃ dukɔwo fe fiaɖufewo fe ŋusẽ ɖa;+ mamu tasiaɖam kple emenɔlawo afu anyi, sɔwo kple wo dolawo adze anyi, eye wo dometɔ ɖe sia ɖe atsi nɔvia fe yi nu.’”+23 “‘Gbe ma gbe la,’ aʋakɔwo fe Yehowa ye gblɔe, ‘makplɔ wò, nye subɔla Zerubabel,+ Sealtiel+ vi,’ Yehowa ye gblɔe, ‘matsɔ wò awɔ ŋkɔsigɛ, elabena wòe metia,’ aʋakɔwo fe Yehowa ye gblɔe.”


text:
Ŋkɔ xɔŋkɔ siwo le fridziwɔfewo dometɔ ɖekae nye Vestfrost. Denmark dɔwɔfe sia nye sɔhɛ vie. Dɔwɔfe sia do le afemenuzazãwo fe asi me le fe 1963 me. Arne Hoiwig ye ɖoe anyi. Le kplɔla sia fe nunya si ɖeke mesɔ kplii o ta la, dɔwɔfea te ŋu xɔ ŋkɔ le fe ʋɛ aɖewo megbe. Nu vevitɔ si na amewo xɔ ŋkɔ aleae nye adzɔnu nyuitɔ kekeake siwo Vestfrost wɔ. Le dɔa wɔɣi la, wolé ŋku ɖe nusiwo wotsɔ wɔa nuawo fe nyonyome hã ŋu. Dɔwɔfea le ŋgɔ yim ɣesiaɣi. Vestfrost wɔwɔ fe agbɔsɔsɔ le dzidzim ɖe edzi fe sia fe. Esi dɔwɔfea nɔ anyi fe adre megbe la, edze dɔwɔwɔ gɔme le ɣeyiɣi eve me. Eva zu Electrolux fe mamã aɖe le fe 1973 me. Wodzi ewɔwɔ fe ɖoɖoa ɖe edzi le esi wotsɔ ketekemɔ aɖe va dɔwɔfea ta.
Le fe blaatɔ̃awo me la, dɔwɔfea nye ame gbãtɔ siwo zã mɔ̃ɖaŋununya siwo ɖea nusiwo gblẽa nu le gotagomenuwo ŋu dzi kpɔtɔna la dometɔ ɖeka. Xexlẽme sia nye zero kloe. Le fridzi siwo me CFC kple HCFC freon mele o wɔwɔ me la, dɔwɔfea xɔ nɔfe gbãtɔ. Ƒe sia fe la, dɔwɔfe sia tsɔa fridzi kple nufamɔ̃ 800,000 yia xexeame fe akpa sia akpa.
Exɔa dɔwɔla siwo dze akpe eve kloe ɖe dɔ me. Dɔwɔfe enyi le dɔwɔfea si wowɔa nusiwo woazã. Wotsɔa dɔwɔfea fe nutovɛwo fe 96% yia duta. Le efe nuwɔna deŋgɔ sia ta la, wona Denmark Fia fe Nunana Vestfrost. Medalẽ sia dea dzesi nusiwo katã wowɔ le Vestfrost fe ŋkɔ te fe nyonyome, kpakple kakaɖedzi kple nutome xɔlɔ̃wɔwɔ.
Dɔwɔfeae nye ame gbãtɔ si ʋu tso fridzi fe amadede ɣi si wozãna ɖaa gbɔ. Asisiwo fe didie wotsɔ ɖoa fridzia fe amadede. Enye afɔɖeɖe gbãtɔ ŋutɔ si na dɔwɔfea yi ŋgɔ. Fridziwo xɔ wofe nɔnɔme yeyea. Amadede siwo le fridzi siawo fe amadede vovovowo me la fe amadede nye wuieve. Compressor eve le fridziwo me. Nuxlɔ̃amedzidzenu aɖe le dzoxɔxɔ si le nufamɔ̃a me ŋu. Ne ètsɔ nufamɔ̃ si me tsikpe le ŋutɔ de fridziwo me hã na nète ŋu foa wo ɖe ŋgɔ. Tsɔ kpe ɖe fridziwo wɔwɔ ŋu la, dɔwɔfea le nufamɔ̃wo wɔwɔ me. Esi dɔwɔfea nya efe nyonyome deŋgɔ wu ta la, fe atɔ̃ fe mɔɖegbalẽ fe dɔwɔwɔ le esi.
Home | Articles
June 2, 2023 05:06:20 +0300 GMT
0.007 sec.


text:
Subɔsubɔhawo Kpe Ta le Assisi be Woadi Ŋutifafa
Subɔsubɔhawo Kpe Ta le Assisi be Woadi Ŋutifafa
“Ʋunyaʋunyawɔwɔ negadzɔ gbeɖe o! Aʋawɔwɔ negadzɔ azɔ o! Ŋɔdzinuwɔwɔ nu neyi tegbee! Le Mawu fe ŋkɔme, neva eme be subɔsubɔha ɖesiaɖe nahe dzɔdzɔenyenye kple ŋutifafa, tsɔtsɔke, agbe, kple lɔlɔ̃ va anyigba dzi!”—Papa John Paul II.
XEXEAME fe subɔsubɔha xɔŋkɔwo katã fe amedɔdɔwo kpe ta—le Assisi, Italy, le January 24, 2002, be woado gbe ɖa abia ŋutifafa, si ŋu wotsi dzi ɖo le ŋɔdzinuwɔwɔ, mɔmaɖemaɖeɖenuŋu, kple madzɔmadzɔnyenye si bɔ ta. Papa lae ɖe gbefã takpekpe sia le Xɔ Kɔkɔ Eve siwo mu le New York City fe ɣleti eve megbe. Subɔsubɔhakplɔla geɖewo tso ɖe amekpekpe ma si tso Vatican ŋu kple dzo.
Zi eve do ŋgɔ—gbãtɔ le fe 1986 me eye emegbe le fe 1993 me la—papa la wɔ gbedodoɖa fe ŋkeke aɖe ŋu ɖoɖo le Italytɔwo fe du ma ke me. * Nyadzɔdzɔŋlɔla siwo wu akpe ɖeka siwo tso xexeame godoo lae va kpɔ fe 2002 takpekpea tefe. Subɔsubɔha geɖe tefenɔlawo va do gbe ɖa hebia ŋutifafa—Kristodukɔa me nɔlawo (Katolikotɔwo, Luthertɔwo, Anglikantɔwo, Orthodɔks, Methodisttɔwo, Baptisttɔwo, Pentekostetɔ, Mennotɔwo, Xɔlɔ̃wo fe Ha [Quakers], kple bubuawo), Moslemtɔwo, Hindutɔwo, Konfusiotɔwo, Sikhtɔwo, Jain kple Tenrikyo subɔsubɔhawo, Buddha, Yuda-subɔsubɔ, Afrika dekɔnu dzixɔselawo, Shintotɔwo, kple Zoroastatɔwo. Subɔsubɔha bubuwo, kple Xexemesɔlemehawo fe Habɔbɔ tefenɔlawo hã, nɔ wɔnaa tefe.
Gbefã Siwo Woɖe Tsɔ Da Asi Ðe Ŋutifafa Dzi
Wɔna la dze egɔme le ŋdi ga 8:40, esime “ŋutifafa fe ketekea” ho tso ketekedzefe sue si le Vatican. Enye ketekexɔ sue adre si me wodzra ɖo nyuie be amewo naɖe dzi ɖi, eye helikɔpta eve ye dzɔ eŋu le yame. Gafofo eve fe mɔzɔzɔa kplɔ papa la kple subɔsubɔhakplɔla bubuwo va ɖo Assisi. Kpovitɔ siwo anɔ akpe ɖekae nɔ ŋudzɔ ɖe dedienɔnɔ ŋu—wokpɔ egbɔ be dedienɔnɔ nɔ anyi nyuie.
Subɔsubɔhakplɔlawo fo fu ɖe blematakpefe aɖe si dzi wotu avɔgbadɔ nyadri aɖe ɖo. Nufolanɔfe gã si wowɔ abe mɔdzeve fe nɔnɔmeene la fe domedomee subɔsubɔhakplɔlawo nɔ, eye papa nɔ wo titina. Wotsɔ amiti—si nye ŋutifafa fe dzesi—ɖo nufolanɔfea xa. Amekpekpe tɔxɛ siwo wu 2,000 ye nɔ nufolanɔfea ŋgɔ. Italytɔwo fe dziɖuɖumegã tɔxɛ aɖewoe nɔ ŋgɔgbezikpuiawo dzi. Hadziha gãwo dzi ŋutifafahawo ɖe nufoawo yome. Le dua fe akpa bubuwo la, ame akpe geɖe siwo dometɔ akpa gãtɔ nye sɔhɛwo, tsɔ nuŋɔŋlɔ siwo woŋlɔ ɖe gbe vovovowo me, siwo tsi tre ɖe aʋawɔwɔ ŋu la, ɖe asi henɔ ŋutifafahawo dzim. Ame geɖe tsɔ amitilɔwo ɖe asi.
Esi papa nɔ anyi ɖe nufolanɔfea vɔ la, edo dzaa na subɔsubɔha vovovo tefenɔla siwo va kpe ta. Emegbe le Latingbe me ha si wotu ɖe Yesaya 2:4 dzi—si gblɔ nya ɖi ku ɖe ɣeɣiɣi si me “dukɔ magatsɔ yi ɖe dukɔ ŋu azɔ o”—dzidzi vɔ megbe la, subɔsubɔhawo tefenɔla 12 siwo le wofe awu tɔxɛwo me, gblɔ nya tɔxɛ aɖewo siwo ku ɖe ŋutifafa ŋu. Wo dometɔ aɖewo nye esiwo gbɔna.
“Le ɣeɣiɣi sesẽ sia me la, amefomea hiã nuwɔna si ahe ŋutifafa vɛ eye wodi be woase nya siwo naa mɔkpɔkpɔ ame.”—Papatenɔla Xavier Nguyên Van Thuân.
Mawu “menye aʋawɔwɔ kple ʋunyaʋunyawɔwɔ fe Mawu o ke ŋutifafa fe Mawu boŋ.”—Hakplɔla Gã Bartholomeus I.
“Subɔsubɔhawo fe vovototo nagana [amewo] naŋe aɖaba afu ame bubuwo dzi alo alé fu wo o.”—Ðk. Setri Nyomi, Xexeame fe Ðɔɖɔɖoha Wɔɖeka.
“Dzɔdzɔenyenye kple havilɔlɔ̃e nye nu vevi eve siwo hea ŋutifafa vaa amewo dome.”—Fia Amadou Gasseto, Afrika dekɔnuwo dzixɔse tefenɔla.
“Ŋutifafa koe le kɔkɔe, aʋawɔwɔ mele kɔkɔe gbeɖe o!”—Andrea Riccardi, Katolikoha.
Amedɔdɔ aɖewo lɔ̃ ɖe edzi be agba gã aɖe le subɔsubɔhawo dzi le mɔmaɖemaɖeɖenuŋu kple aʋawɔwɔ dzi dede ta. Xexeame Katã fe Luther Subɔsubɔhawo fe Habɔbɔ tefenɔla gblɔ be, “fuléle vɔ̃ɖi si tso zazɛ̃nyahehe ɖe subɔsubɔhawo nu” ʋuʋu xexeame. Yuda-subɔsubɔ tefenɔla gblɔ be: “Mawusubɔsubɔ wɔ akpa geɖe le aʋawɔwɔ dziŋɔ geɖewo dzi dede me.” Hindu tefenɔla gblɔ be: “Ŋutinya ɖee fia enuenu be amesiwo yɔa wo ɖokui be ame ŋkutawoe yewo nye le subɔsubɔhawo mee zã mawusubɔsubɔ tsɔ kpɔ ŋusẽ ɖe amewo dzi hede mama wo me.”
Le nya tɔxɛ siwo wogblɔ tsɔ tsi tre ɖe ŋɔdzinuwɔwɔ kple aʋawɔwɔ ŋu megbe la, vavalawo dometɔ ɖesiaɖe gbugbɔ yi enɔfe ɖado gbe ɖa na efe mawu si wòsubɔna tsɔ bia ŋutifafa.
Ŋutifafa Gbedodoɖa
Kristodukɔa fe subɔsubɔhawo tefenɔlawo va fo fu ɖe Francis Kɔkɔe fe Sɔlemexɔgã, si teɖe yɔdo si na wotsɔ ŋkɔ ma na sɔlemexɔa ŋu me, hedo gbe ɖa. Papa kple amedɔdɔ etɔ̃ bubuwoe dze wɔnaa gɔme kple “Mawuɖekaetɔ̃ dzixɔse fe gbedodoɖa.” Wodzi ha hedo ŋutifafa gbedodoɖawo ɖa tsɔ kpe ɖe Biblia xexlẽ siwo ku ɖe ŋutifafa ŋu. Gbedodoɖa ɖeka bia be “xɔse si me mama mele o” nava. Vavalawo dzi Mía Fofo si le Dzifo fe ha, si wotu ɖe Mateo ta 6, kpukpui 9 vaseɖe 13 dzi le Latingbe me tsɔ wu wɔnaa nui.
Le ɣeɣiɣi ma ke la, subɔsubɔha bubuwo fe amedɔdɔwo nɔ gbe dom ɖa le tefe bubuwo. Moslemtɔwo dze klo ɖe anyigbakuntru dzi le akpata si dze ŋgɔ Mecca, henɔ Allah yɔm. Zoroastatɔwo nɔ gbe dom ɖa le Jain subɔsubɔha kple Konfusiotɔwo xa, eye wosi akaɖi kɔkɔe aɖe. Afrika dekɔnu dzixɔselawo tefenɔla nɔ gbe dom ɖa na wofe tɔgbui kukuwo fe gbɔgbɔwo. Hindutɔwo bia ŋutifafa tso wofe mawuwo gbɔ. Amesiame bia nu nusiwo wosubɔna le wofe kɔnuwo nu.
Atam si Woka ɖe Ŋutifafa Ŋu
Amedɔdɔawo gava fo fu ɖe agbadɔa gɔme ake hena wɔnaa nu wuwu. Saɖagaxɔmenɔlawo tsɔ akaɖi siwo nɔ bibim—siwo tsi tre ɖi na ŋutifafa mɔkpɔkpɔ—de asi na vavalawo. Wɔnaa tefe kpɔkpɔ tsia ŋku dzi na ame ale gbegbe. Eyome amedɔdɔawo xlẽ atam si woka ɖe ŋutifafa ŋu, wo dometɔ ɖesiaɖe gblɔ atam vovovo.
“Ŋutifafa didi bia amehavi lɔlɔ̃.”—Hakplɔla Gã Bartholomeus I.
“Ŋutasesẽ kple ŋɔdzinuwɔwɔ mewɔ ɖeka kple gɔmesese vavãtɔ si le mawusubɔsubɔ ŋu o.”—Ðk. Konrad Raiser, Xexemesɔlemehawo fe Habɔbɔ tefenɔla.
“Míetsɔ mía ɖokui na be míafia nu amewo be woade bubu kple asixɔxɔ wo nɔewo ŋu.”—Bhai Sahibji Mohinder Singh, Sikh subɔsubɔ tefenɔla.
“Ŋutifafa dzɔdzɔenyenye manɔmee menye ŋutifafa vavãtɔ o.”—Orthodɔks fe Bisiɔp Vasilios.
Mlɔeba la, papa la xlẽ nya siwo dze le nyati sia fe gɔmedzedze. Xɔsetsakatsaka nuwɔnaa wu enu esime vavalawo kpla asi kɔ na wo nɔewo, si nye ŋutifafa fe dzesi. Nya siwo ŋu wodzra ɖo ɖo nyuie ye kpe ɖe wɔna kpeɖi sia ŋu. Gake alekee amewo se le wo ɖokui me ku ɖe azã gã sia ŋu?
‘Ne Ðe Woawɔ Nyawo Dzi Ko’
Nyadzɔdzɔgbalẽwo kple television dɔwɔfewo kafu afɔ si papa la ɖe. Wo dometɔ aɖewo yɔ papa gɔ̃ hã be “Kristodukɔ bliboa fe nyanuɖela.” L’Osservatore Romano si nye nyadzɔdzɔgbalẽ si wotana le Vatican fo nu tso ŋkeke si woɖu le Assisi ŋu be enye “nu ɖedzesi aɖe si dzi woato ahe ŋutifafa deŋgɔ vɛ.” “Assisi Ʋu Mɔ Ði na Ŋutifafa” enye nyati vevi aɖe si dze le nyadzɔdzɔgbalẽ si nye Corriere dell’Umbria me.
Menye amesiwo nɔ wɔnaa tefe dometɔ ɖesiaɖee kpɔ dzidzɔ ɖe eŋu o. Wo dometɔ aɖewo gblɔ ɖeklemiɖenyawo elabena togbɔ be gbedodoɖa fe ŋkeke aɖewo do ŋgɔ na esia le fe 1986 kple 1993 me hã la, wowɔ aʋawo le mawusubɔsubɔ fe ŋkɔ me si yi edzi le nu gblẽm le amefomea ŋu. Subɔsubɔhawo dome fulélee na wowu ame gbogbo aɖewo le Uganda, Yugoslavia, Indonesia, Pakistan, Titina Ɣedzefe, kple Dziehe Ireland.
Italytɔwo fe nyadzɔdzɔgbalẽ si nye La Repubblica gblɔ be ɖeko ɖeklemiɖela aɖewo bu kpekpea abe “azã kpeɖi dzro aɖe ko” ene. Europatɔwo fe Sewɔtakpekpe me nɔla aɖe gblɔ be hafi woate ŋu ahe ŋutifafa vɛ la, ele na subɔsubɔha me nɔlawo be “woawɔ ɖe nusiwo Nyanyuiawo fia dzi”—si nye be “lɔ̃ wò futɔwo, nàtrɔ wò to kemɛa hã nɛ.” Eye esia nye nusi wòkpɔ be “ame aɖeke mele wɔwɔm o.”
Yudatɔwo fe Ƒufofo si le Italy fe kplɔla gblɔ be, “anyo be míada ŋku ɖi anɔ nusi ava dzɔ si nu kpɔm, nenye be woatsɔ nyawo ade dɔwɔna me ŋutɔŋutɔ eye tɔtrɔ vavã aɖe adze hã.” Buddhatɔ siwo le Italy tefenɔla gblɔ nya ma ke tɔgbe, esi wògblɔ be ele be amesiame “nakpɔ egbɔ be ŋutifafa didi mezu didi dzro aɖe si atsi susume na amewo ko o.” Nyadzɔdzɔŋlɔla aɖe si ŋlɔa nyawo na Italytɔwo fe magazine si nye L’Espresso gblɔ be ɖeko tameɖoɖo si nɔ kpekpe si wowɔ le Assisi ŋu va zu tameɖoɖo bubu me vava na Kristodukɔatefenɔla si le afima. Eyɔe be “ɣeyiɣi kpui aɖe fe nuwɔwɔ ɖekae be woaɖo asi amewo fe ɖekematsɔleme na mawusubɔsubɔ, tomaɖomaɖo, kple xɔsemanɔamesi si le amewo me dzi,” kpakple agbagbadzedze be woaho aʋa aɖe “alesi subɔsubɔhawo de nu dunyahenyawo mee” ɖa si gblẽ nu le Europa ŋu togbɔ be “Kristotɔnyenye li etefe didi hã.”
Amesiwo tsi tre ɖe wɔnaa ŋu vevie dometɔ ɖekae nye Katolikoha la fe kɔnuléɖeasila, si vɔ̃ be womagava de bubu sɔlemeha la fe nufiafiawo ŋu. Le television dzi gbebiame aɖe me la, Vittorio Messori, si nye Katolikotɔ nuŋlɔla si wonya nyuie, gblɔ afɔku si ate ŋu anɔ wɔna si yi edzi le Assisi ŋu be ate ŋu ana vovototo si le subɔsubɔhawo dome magadze nyuie o. Nyatefee, subɔsubɔhakplɔlawo wɔ nu be woafo asa na nusiwo ana wòadze abe xɔsetsakatsaka nuwɔnae wònye ene. Papa la ŋutɔ gblɔ nya si tsi tre ɖe nukpɔsusu ma ŋu. Ke hã le ame geɖe gome la, ɖeko wɔna la na wòdze abe subɔsubɔhawo nye mɔ vovovo siwo dzi woate ŋu ato ate ɖe ŋusẽtɔ ɖeka ma ke ŋu ene.
Mawusubɔsubɔ Kple Ŋutifafa
Ekema nukae subɔsubɔha nyanyɛwo ate ŋu awɔ atsɔ ahe ŋutifafa vɛ? Ame geɖewo bua biabia sia nya wɔmoyae, elabena edze abe subɔsubɔhawo wɔa nu geɖe tsɔ hea aʋawɔwɔ vɛ wu esi woaxe mɔ ɖe enu ene. Ŋutinyaŋlɔlawo de dzesi alesi ŋusẽtɔwo wɔ subɔsubɔhawo ŋudɔ tsɔ de aʋawɔwɔ dzii. Gake biabia la gafɔ ɖe te be: Nukatae subɔsubɔhawo ɖe mɔ wozã wo le mɔ sia nu?
Le Kristodukɔa gome la, sedede kɔkɔe aɖe le wo si, si ate ŋu akpe ɖe wo ŋu be woafo asa na aʋawɔwɔ fe fɔɖiɖi hafi. Yesu gblɔ na efe nusrɔ̃lawo be ‘womenye xexeame fe akpa aɖeke o.’ (Yohanes 15:19; 17:16) Ne ɖe Kristodukɔa fe subɔsubɔhawo wɔ ɖe nya mawo dzi la, anye ne womewɔ ɖeka kple dunyahedziɖulawo, anɔ asrafowo kple aʋawɔwɔ yram ahada asi ɖe edzi hafi o.
Nyatefee, hafi woate ŋu awɔ ɖe nya siwo wogblɔ le Assisi dzi la, ele na subɔsubɔhakplɔlawo be woaɖe wo ɖokui ɖa tsodunyaheŋusẽwo ŋu. Gawu la, ele be woafia ŋutifafa fe mɔ wofe hameviwo. Gake ŋutinyaŋlɔlawo de dzesii be amesiwo wɔa ŋutasẽnuwo le xexeame dometɔ akpa gãtɔ nye amesiwo xɔ Mawu dzi se—alo gblɔnɛ ya teti be yewoxɔ edzi se. Nyadzɔdzɔŋlɔla aɖe gblɔ nyitsɔ laa be: “Le September 11 fe nudzɔdzɔa megbe teti la, ame aɖe ŋlɔ nya wɔdɔɖeamedzi siawo ɖe gli ŋu le Washington, D.C. be: ‘Mawu lɔlɔ̃tɔ, ɖe mí tso amesiwo xɔa dziwò se la si me.’”
Wɔna kpeɖi sia si yi edzi le le Assisi na biabia sesẽ siwo ŋu womeɖo o la tsi susu me na amewo. Gake ɖewohĩ biabia aɖeke mele vevie—alo ɖea fu na dzianukwaretɔwo—wu esia o be: Nukatae Mawu meɖo ŋutifafa gbedodoɖa siwo xexeame fe subɔsubɔhawo do ɖa la ŋu vaseɖe fiafia o?
[Etenuŋɔŋlɔwo]
^ mm. 4 Ne èdi be yeanya nu geɖe tso ŋkeke si woɖo ɖi na ŋutifafa gbedodoɖa le fe 1986 me ŋu la, ke kpɔ Eŋlisigbe me Nyɔ!, June 8, 1987.
[Nɔnɔmetata si le axa 23]
Vavalawo lé akaɖi ɖe asi—si tsi tre ɖi na mɔkpɔkpɔ na ŋutifafa
[Afi Si Míexɔ Mɔɖeɖe Tso]
AP Photo/Pier Paolo Cito
[Nɔnɔmetata Tsofe si le axa 23]
AP Photo/Pier Paolo Cito


text:
Gbetakpɔxɔ Kple Nyɔ! Magazinewo
Àte ŋu awɔ míafe magazine siwo me nyawo wotu ɖe Biblia dzi la fe kɔpi le internet dzi le gbe alafa geɖe me, eye tokunɔgbewo hã le eme. Gbetakpɔxɔ la nɔa te ɖe Biblia me nyagblɔɖiwo dzi ɖea nu si xexemenudzɔdzɔwo fia la me na mí. Efaa akɔ na amewo kple Mawu fe Fiaɖufe ŋuti nya nyuia eye wòdea dzi fo na amewo be woaxɔ Yesu Kristo dzi se. Nyɔ! la fiaa ale si míate ŋu anɔ te ɖe kuxiwo nu egbeae la mí, eye wònana míekana ɖe ŋugbe si Wɔla la do ku ɖe xexe yeye si me ŋutifafa kple dedienɔnɔ anɔ le etsɔme ŋu la dzi.
Zi gbetiafe fe aɖakavia dzi ne nàtia gbe si nèdi, eye zi Dii dzi ne nàkpɔ magazine siwo le gbe ma me kple wofe fɔmat vovovo siwo li.


text:
Míafe Xexeme Wɔnukua—Ðe Wòdzɔ le Vomea?
Míafe Xexeme Wɔnukua—Ðe Wòdzɔ le Vomea?
AME aɖewo gblɔna be: ‘Ẽ, ɖeko míafe xexeame va dzɔ le vome.’ Ame bubuwo, vevietɔ mawudzixɔselawo, melɔ̃na ɖe edzi o. Ame bubuwo hã menya alesi tututu nyaa le o. Nukae nye wò dzixɔse?
Aleke kee nye wò nukpɔsusu o, àlɔ̃ ɖe edzi ɖikekemanɔmee be nu wɔnukue míafe xexeame nye. De ŋugble le ɣletivihatsotsowo ŋu kpɔ. Wobu akɔnta be woade biliɔn 100 le xexeame fe afisiwo ŋku te ŋu kpɔna la me. Ɣletivi siwo fe xexlẽme gogo biliɔn ɖeka vaseɖe esiwo wu triliɔn ɖeka ye le hatsotso ɖesiaɖe me.
Ɣletivihatsotso akpa gãtɔ fo fu ɖekae zu ɣletivihatsotso fokpliwo, ɖewo le ʋɛ eye bubuwo de akpe nanewo. Le kpɔɖeŋu me, woɖɔ ɣletivihatsotso si te ɖe mía ŋu, si nye Andromeda be enye míafe Masa Ɣletivihatsotsoa fe evelia. Nuheŋusẽe lé ɣletivihatsotso nyadri eve siawo ɖe wo nɔewo ŋu. Ɣletivihatsotso sue bubu siwo te ɖe wo ŋu wɔ ɖeka kple wo wozu ɣletivihatsotso fokpliwo.
Ɣletivihatsotso fokpli gbogbo aɖee le xexeame. Nuheŋusẽ léa ɣletivihatsotso fokpli aɖewo ɖe wo nɔewo ŋu, wozua hatsotso fokpli nyadriwo. Gake tso dometsotso ma dzi la, nuheŋusẽ megate ŋu léa wo ɖekae o. Dzɔdzɔmeŋutinunyalawo de dzesii be ɣletivihatsotso fokpli nyadriwo le tetem ɖa tso wo nɔewo gbɔ. Ne míagblɔe bubui la, xexeame le kekem ɖe edzi. Nu wɔnuku sia si ŋu woke ɖo la ɖee fia be anɔ eme be gɔmedzedze aɖe nɔ anyi esime xexeame nɔ sue wu eye nuwo te ɖe wo nɔewo ŋu wu. Zi geɖe wogblɔna be wówo gã aɖe mee xexeame to va dzɔ.
Dzɔdzɔmeŋutinunyala aɖewo kea ɖi vevie nenye be amegbetɔwo ate ŋu ava nya alesi xexeame wɔ va dzɔ. Bubuwo susua nya gblɔna le alesi míafe xexeame ate ŋu ava dzɔ esi menye nunyala aɖee wɔe o ŋu. Magazine si nye Scientific American, dzro nyati si nye “Aleke Xexeame Wɔ Va Dzɔ?” me le January 1999 fe tata me. Wokpɔ kpɔtsɔtsɔwo le dzɔdzɔmeŋutinunyalawo fe nufiafia aɖewo ŋu xoxo. Magazinea gblɔ be: “Nublanuitɔe la, asesẽ ŋutɔ . . . be ɣletiviŋununyalawo nado nukpɔsusu siawo dometɔ aɖe akpɔ.”
Nukpɔsusu si nye be ɖe xexeame va dzɔ le vome la bia be míaxɔ nusi dzɔdzɔmeŋutinunyalawo ɖɔna be wonye “dzɔgbenyuifɔkuwo” alo “nudogoɖenunuwo” dziase. Le kpɔɖeŋu me, atɔm suetɔwo kekeake—siwo nye hydrogen (haidrodzin) kple helium (hiliɔm)—bɔ ɖe xexeame. Gake menye haidrodzin koe hiã hena agbenɔnɔ o, ke boŋ atɔm deŋgɔ gbogbo bubuwo hã hiã, vevietɔ karbon kple ɔksidzin. Tsã la, dzɔdzɔmeŋutinunyalawo bua tame le afisi atɔm vevi siawo tso ŋu.
Nudogoɖenunu koe wònye be wowɔa atɔm deŋgɔ siwo hiã be wòalé agbe ɖe te la le ɣletivi klitsu aɖewo mea? Eye nudogoɖenunu koe wònye be ɣletivi klitsu siawo dometɔ aɖewo wóna, eye atɔm xɔasi siwo mebɔ o la dona le wo mea? Afetɔ Fred Hoyle, si nɔ eme hafi woke ɖe nusiawo ŋu la gblɔ be: “Nyemexɔe se be dzɔdzɔmeŋutinunyala aɖeke si lé ŋku ɖe kpeɖodziawo ŋu ado kpo nyatafofo be ɖe woɖo koŋ ɖo se siwo kplɔa nuklia ŋuti dzɔdzɔmeŋusẽwo o.”
Ke azɔ, mina míalé ŋku ɖe gɔmedzenu si me woto wɔ míafe xexeame la ŋu geɖe wu.
[Aɖaka/Nɔnɔmetata si le axa 4]
KEKEÐENU ƑE NUFIAFIA LA
Dzɔdzɔmeŋutinunyala aɖewo xɔe se be woate ŋu aɖe alesi xexeame fe nɔnɔme aɖewo wɔ va dzɔ nunyala aɖeke fe asi manɔmee, abe alesi tututu wòkekena ɖe enui ene la me. Wozãa nufiafia si woyɔna be kekeɖenu tsɔ ɖea emee. Gake kekeɖenu nufiafia la mefo nu tso afisi nuawo dzɔ tso ŋu o. Ebia be woaxɔe se be nane nɔ anyi do ŋgɔ si me míafe xexeame to va dzɔ le vome.
Le kekeɖenu nufiafiaa me la, wogblɔ be xexeame nɔ sue wu atɔm eye wòva lolo zi ɖeka wu míafe ɣletivihatsotsoa le sɛkɛnd ɖeka me. Wogblɔ be tso ema dzi la, xexeame yi edzi nɔ kekem ɖe enu vivivi, ɖe ɖoɖo nu. Egbea, wobua xexeame fe akpa si wokpɔna be enye xexeme si lolo wu kura si womekpɔna o fe kakɛ sue aɖe ko. Kekeɖenu nufialawo gblɔna be nudogoɖenunu koe wònye be xexeme si wokpɔna la dzena le ɖoɖo tɔxɛ nu le afisiafi. Wogblɔ be anɔ eme be efe akpa si lolo wu si womekpɔna o la to vovo kura, alo nuwo tɔtɔ le afima. Ɣletiviŋutinunyala Geoffrey Burbidge gblɔ be “womate ŋu alé ŋku ɖe nuwo ŋu atsɔ aɖo kpe kekeɖenu fe nufiafiaa dzi gbeɖe o.” Le nyatefe me la, kekeɖenu fe nufiafiaa mewɔ ɖeka kple ŋkuléle ɖe nu ŋu atsɔ aɖo kpe nuwo dzi fe mɔnu yeye si woto vɛ o. Wova kpɔe fifia be ne ɖe nufiafiaa nye nyatefe la, anye ne abia be ŋusẽ si tsi tre ɖe nuheŋusẽ ŋu, si meli o, nanɔ anyi. Howard Georgi, si nye dzɔdzɔmeŋutinunyala le Harvard Yunivɛsiti gblɔ le kekeɖenu nufiafiaa ŋu be “enye dzɔdzɔmeŋutinunya me glitoto wɔnuku, si ne míagblɔe la, ɖeko wòsɔ kple nuwɔwɔ ŋuti glitoto ɖesiaɖe si mese kpɔ.”
[Nɔnɔmetata si le axa 3]
Nusianu kloe si le dzedzem le Hubble Didifekpɔmɔ̃ fe foto sia me nye ɣletivihatsotso
[Afi Si Míexɔ Mɔɖeɖe Tso]
Pages 3 and 4 (blurred): Robert Williams and the Hubble Deep Field Team (STScI) and NASA
[Nɔnɔmetata siwo le axa 4]
“Ðe woɖo koŋ ɖo se siwo kplɔa nuklia ŋuti dzɔdzɔmeŋusẽwo.”—Afetɔ Fred Hoyle, eɖee fia le ɣletiviwo fe wowó si woyɔ be 1987A me
[Afi Si Míexɔ Mɔɖeɖe Tso]
Dr. Christopher Burrows, ESA/STScI and NASA
Photo courtesy of N. C. Wickramasinghe


text:
Wotrɔ asi le nufamɔ̃wo ŋu be woatsɔ adzra amagbewo, atikutsetsewo, atikutsetsewo, kpakple lãwo fe nuɖuɖuwo ɖo ɣeyiɣi didi le tsikpe me. To vovo na fridziwo la, dzoxɔxɔ si mede zero o koe nufamɔ̃wo ate ŋu awɔ dɔ - womewɔ wo be woafa nuɖuɖu o.
Nufamɔ̃ siwo le tsitrenu kple esiwo le tsia dzi li.
Gbãtɔ si woyɔna hã be nufamɔ̃wo fe kɔkɔme nye sentimeta 65 va ɖo 200 eye wòdzena abe fridziwo ene. Adzɔnuwɔfe aɖewo wɔa fridzi kple nufamɔ̃ siwo fe nɔnɔme sɔ: ne wotsɔ mɔ̃ mawo da ɖe wo nɔewo xa la, kpena ɖe nuɖafea fe eme ŋu nyuie ŋutɔ.
Nufamɔ̃ siwo le tsia dzi alo nufamɔ̃ siwo le akɔta nye nufamɔ̃ siwo ʋuna yia dzi. Ne wofe lolome sɔ la, nufamɔ̃ si le tsia dzi fe lolome lolo vie wu esi le tsitrenu, eye ŋusẽ si wozãna hã le ʋɛ wu, gake ate ŋu asesẽ be “wòaŋlɔ” mɔ̃ ma tɔgbe le wò afeme.
Home | Articles
May 29, 2023 15:06:36 +0300 GMT
0.007 sec.


text: 54 “Wò konɔ si medzi vi o,+ tso aseye!Wò nyɔnu si melé ku kpɔ o,+ tso aseye, nàgli kple dzidzɔ,+Elabena nyɔnu si wogblẽ ɖi la fe viwo sɔ gbɔWu nyɔnu si gbɔ srɔ̃a*+ le la fe viwo,” Yehowa ye gblɔe.2 “Keke wò agbadɔ fe nɔfe ɖe enu.+Keke wò avɔgbadɔ gã la fe agbadɔvɔwo me.Mègahe asi ɖe megbe o. Didi wò agbadɔkawo ɖe enu,Eye nàfo wò tsyotiwo ɖe to sesĩe.+3 Elabena àkeke ɖe ɖusi kple mia me.Wò dzidzimeviwo axɔ dukɔwo woazu wo tɔ,Eye woanɔ du siwo zu afedo la me.+4 Mègavɔ̃ o,+ elabena womado ŋukpe wò o;+Mègabu ɖokuiwò ame ɖigbɔe o, elabena màɖu ŋukpe o.Elabena àŋlɔ wò ɖetugbuimeŋukpe la be,Eye màgaɖo ŋku wò ahosinyenye fe ŋukpe la dzi azɔ o.”5 “Elabena Wɔwòla Gã+ la le abe srɔ̃wò*+ ene,Eŋkɔe nye aʋakɔwo fe Yehowa,Eye Israel fe Kɔkɔetɔ lae nye Ame si gbugbɔ wò fle.+Woayɔe be anyigba blibo la katã fe Mawu.+6 Elabena Yehowa yɔ wò abe srɔ̃nyɔnu si wogblẽ ɖi, eye wòle nu xam*+ eneAbe ame si ɖe srɔ̃ le ɖetugbuime eye wogbee la ene,” wò Mawu ye gblɔe.7 “Elabena megblẽ wò ɖi vie ko,Ke matsɔ nublanuikpɔkpɔ gã afo nuwò fu ake.+8 Esi nye dɔmedzoe nyra la, meɣla nye ŋkume ɖe wò vie,+Ke matsɔ lɔlɔ̃ si nu metsina o la akpɔ nublanui na wò,”+ Yehowa, Ame si gbugbɔ wò fle,+ ye gblɔe.9 “Esia le nam abe Noa fe ŋkekeawo ene.+Ale si ko meka atam be Noa fe tsiɖɔɖɔa magaɖe anyigba azɔ o la,+Nenema kee meka atam be nyemagado dziku ɖe ŋuwò alo aka mo na wò azɔ o.+10 Elabena ne woɖe towo ɖa,Eye togbɛwo ʋã hã la,Nye amenuveve mate ɖa le ŋuwò o,+Eye nye ŋutifafanubabla la maʋã o,”+ Yehowa, Ame si kpɔ nublanui na wò,+ ye gblɔe.11 “Oo, nyɔnu si wowɔ fui,+ si ahom nyama, eye womefa akɔ nɛ o,+Kpɔ ɖa, matsɔ anyi sesẽ aɖo wò kpewo,Eye matsɔ safir-kpewo aɖo gɔwòme anyi.+12 Maɖo rubi-kpe xɔasiwo ɖe wò xɔtagliwo dzi,Matsɔ kpe keklẽwo* awɔ wò agbowo,Eye maɖo kpe xɔasiwo ɖe wò lifowo katã dzi.13 Yehowa afia nu viwòwo katã,+Eye viwòwo fe ŋutifafa asɔ gbɔ.+14 Woatsɔ dzɔdzɔenyenye ali ke wò.+Ànɔ adzɔge ʋĩi na teteɖeanyi,+Elabena màvɔ̃ na naneke o,Eye naneke madzi ŋɔ na wò o.+15 Ne ame aɖe dze dziwò la,Manye nyee dɔe o.Ame sia ame si adze dziwò la adze anyi le tawò.”+16 “Kpɔ ɖa! Nyee wɔ gbede,Ame si yɔa ʋu ɖe akadzo te,Eye wòtua lãnu.Nye kee wɔ nugblẽla, ne wòagblẽ nu.+17 Lãnu sia lãnu si woatu ɖe ŋuwò la madze edzi o,+Eye àbu fɔ aɖe sia aɖe si atso ɖe ŋuwò le ʋɔnu.Esiae nye Yehowa subɔlawo fe domenyinu,Eye wofe dzɔdzɔenyenye tso gbɔnye,” Yehowa ye gblɔe.+


text:
3 Aʋa nɔ Saul fe afe la kple David fe afe dome etefe didi; eye David nɔ ŋusẽ kpɔm ɖe edzi,+ ke Saul fe afe la nɔ gbɔdzɔgbɔdzɔm ɖe edzi.+2 Ɣemaɣi la, wodzi ŋutsuviwo na David le Hebron:+ efe ŋgɔgbevie nye Amnon,+ si Ahinoam,+ Yezreel nyɔnu la dzi.3 Via eveliae nye Kileab, si Abigail,+ ame si nye Karmeltɔ Nabal fe ahosi la dzi, eye etɔ̃liae nye Absalom,+ si Maaka, Gesur-fia Talmai+ vinyɔnu dzi.4 Eneliae nye Adoniya,+ si nye Hagit vi, eye atɔ̃liae nye Sefatiya, si nye Abital vi.5 Adeliae nye Yitream, si David srɔ̃ Egla dzi. Ame siawoe wodzi na David le Hebron.6 Esime aʋa si nɔ Saul fe afe kple David fe afe dome nɔ edzi yim la, Abner+ nɔ ŋusẽ dom efe ɖofe le Saul fe me.7 Ke ahiãvi aɖe nɔ Saul si, si ŋkɔe nye Rizpa,+ eye wònye Aya vinyɔnu. Emegbe Is-Boset+ bia Abner be: “Nu ka tae nèdɔ fofonye fe ahiã gbɔ?”+8 Eye Abner do dziku vevie le Is-Boset fe nyawo ta hegblɔ be: “Avu fe tae menye le Yuda? Meve fofowò Saul fe afe kple nɔviawo kpakple exɔlɔ̃awo nu va se ɖe egbe, eye nyemetsɔ mi de asi na David o; eye wòa nèle nya hem ɖe ŋunye egbea be meda vo le nyɔnu ta?9 Eya ta Mawu nefia Abner ne wòagafiae ɖe edzi, ne nyemewɔ na David abe ale si tututu Yehowa ka atam nɛ ene:+10 be yeaxɔ fiaɖufe la le Saul fe afe la si, eye yeali ke David fe fiazikpui ɖe Israel kple Yuda dzi tso Dan va se ɖe Beer-Seba o fĩ!”+11 Eye Is-Boset megate ŋu gblɔ nya aɖeke tsɔ ɖo eŋu na Abner o, elabena enɔ evɔ̃m.+12 Ale Abner dɔ amewo ɖo ɖe David enumake gblɔ be: “Ame ka tɔe anyigba la nye?” Eye wògblɔ kpee be: “Bla nu kplim, eye mawɔ nu sia nu si mate ŋui* atrɔ Israel blibo la katã ɖe ŋuwò.”+13 Eɖo eŋu be: “Enyo ta! Mabla nu kpli wò. Nu ɖeka ko biam mele tso asiwò, eyae nye be: ‘Màkpɔ nye ŋkume o, negbe ɖe nèkplɔ Saul vinyɔnu Mikal+ vɛ nam gbã ko hafi ava kpɔ nye ŋkume.’”14 Azɔ hã, David dɔ amewo ɖo ɖe Saul vi Is-Boset+ gblɔ be: “Gbugbɔ srɔ̃nye Mikal, si ta metsɔ Filistitɔwo fe aʋanuyi alafa ɖeka na ɖo la nam.”+15 Eya ta Is-Boset dɔ woɖakplɔe le srɔ̃a Paltiel,+ Lais vi gbɔ vɛ.16 Ke srɔ̃a dze eyome nɔ avi fam kplɔe ɖo va ɖo keke Bahurim+ ke. Eye Abner gblɔ nɛ be: “Trɔ yi afe me!” Enumake wògbugbɔ.17 Ke Abner ɖo du ɖe Israel fe ametsitsiwo be: “Ɣeyiɣi aɖee nye esia miedi be David nanye fia ɖe mia nu.18 Miwɔe azɔ, elabena Yehowa gblɔ na David be: ‘Nye subɔla David fe asi dzie+ mato aɖe nye dukɔ Israel tso Filistitɔwo kple wofe futɔwo katã si me.’”19 Eye Abner fo nu na Benyamin viwo+ hã. Emegbe Abner yi ɖagblɔ nu siwo katã dzi Israel kple Benyamin fe afe blibo la lɔ̃ ɖo la na David le Hebron.20 Esi Abner kple ŋutsu blaeve siwo le eŋu la va David gbɔ le Hebron la, David ɖo kplɔ̃ na Abner kple eŋumeawo.21 Eye Abner gblɔ na David be: “Na mayi aɖafo Israel blibo la katã nu fu ɖe nye afetɔ fia ŋu, ne woabla nu kpli wò, ne nànye fia ɖe nu sia nu si nèdi* la dzi.” Eya ta David do mɔ Abner wòdzo le ŋutifafa me.22 Ɣemaɣi tututu la, David fe dɔlawo kple Yoab yi ɖadze ame aɖewo dzi trɔ gbɔna, eye wohe aboyonu geɖe gbɔe. Ke Abner megale David gbɔ le Hebron o, elabena edo mɔe wòdzo yina le ŋutifafa me.23 Esi Yoab+ kple eŋumeawo gbɔ la, wogblɔ na Yoab be: “Abner,+ Ner+ vi, va fia la gbɔ, eye wòdo mɔe wòdzo yina le ŋutifafa me.”24 Eye Yoab yi fia la gbɔ gblɔ be: “Nu kae nye esi nèwɔ? Abner va gbɔwò. Nu ka tae nèdo mɔe wòdzo nenema ko?25 Ènya Abner, Ner vi la nyuie, ɖe wòva be yeava ble wò, ne yeanya wò afɔɖeɖewo ahanya nu siwo katã wɔm nèle.”26 Eya ta Yoab dzo le David gbɔ hedɔ ame ɖo ɖe Abner yome, eye wotrɔe tso Sira tsido la gbɔ gbɔe; gake David ya menya o.27 Esi Abner trɔ va Hebron+ la, Yoab ɖe kpɔe woge ɖe dugbo la me be yeafo nu kplii. Ke efo yi ɖe dɔme nɛ le afi ma wòku+ le esi wòwu nɔvia Asahel+ ta.*28 Esi David see emegbe la, egblɔ be: “Nye kple nye fiaɖufe míeɖi fɔ le Abner, Ner vi, fe ʋu+ me o le Yehowa ŋkume tegbee.29 Netrɔ va Yoab+ fe ta kple fofoa fe afe blibo la dzi. Eye ŋutsu afuɖɔla+ alo kpodɔléla+ alo ŋutsu ɖetitrela* alo ame si tsi yi nu loo alo dɔwuitɔ nu megatso le Yoab fe me o!”+30 Ale Yoab kple nɔvia Abisai+ wu Abner+ elabena ewu wo nɔvi Asahel le aʋa+ me le Gibeon.31 Eye David gblɔ na Yoab kple ame siwo katã le eŋu la be: “Midze miafe awuwo, mita akpanya, eye mifa konyi le Abner ta.” Eye Fia David ŋutɔ gɔ̃ hã dze amekukugba la yome.32 Woɖi Abner ɖe Hebron; eye fia la fa avi hehehe le Abner fe yɔdo to, eye ameha la hã fa avi sesĩe.33 Eye fia la kpa konyifaha na Abner gblɔ be:“Ðe Abner aku abe yakame enea?34 Womebla asi na wò o,Eye womede kunyowu* afɔ na wò o.Èku abe ale si wokuna ɖe hlɔ̃dolawo* si me ene.”+Ale ameawo katã gafae ɖe edzi wu.35 Emegbe ameha blibo la tsɔ abolo* vɛ na David esi zã medo haɖe o be woafa akɔ nɛ, ke David ka atam be: “Mawu nefiam, eye wòagafiam ɖe edzi, ne made abolo alo nu bubu aɖe nu me hafi ɣe naɖo to fĩ!”+36 Eye ameha la katã kpɔe, eye wòdze wo ŋu. Nu sia nu si fia la wɔ la dze ameha la ŋu.37 Ameha la katã kple Israel blibo la dze sii gbe ma gbe be, menye fia la gbɔ wòtso be wowu Abner, Ner vi la o.+38 Eye fia la gblɔ na eŋumewo be: “Ðe mienyae be amegã kple ame ŋkuta aɖee ku egbea le Israel oa?+39 Togbɔ be nyee wosi ami na mezu fia+ hã la, megbɔdzɔ egbea, Zeruya viŋutsu+ siawo sesẽ nam akpa.+ Yehowa neɖo etefe na vɔ̃wɔla ɖe efe nu vɔ̃ɖi wɔwɔ la nu.”+
Etenuŋɔŋlɔ
^ Egɔmeɖeɖe tẽe, “eye kpɔ ɖa! nye asi anɔ kpli wò.”


text: 16 Farisitɔwo kple Zadukitɔwo va Yesu gbɔ be yewoatee kpɔ eye wobiae be wòaɖe dzesi aɖe afia yewo tso dzifo.+2 Eɖo eŋu na wo be: “Ne fiẽ ɖo la, miegblɔna be: ‘Xexea me le kɔkɔ ge, elabena dziŋgɔli biã,’3 eye le ŋdi la, miegblɔna be: ‘Vuvɔ le wɔwɔ ge, eye tsi le dzadza ge egbea, elabena dziŋgɔli biã, eye wòxe litii.’ Mienyaa nu si dziŋgɔli fe nɔnɔme fiana, ke mienya nu si ɣeyiɣiawo fe dzesiwo ya fia o.4 Dzidzime vɔ̃ɖi wɔahasi* le dzesi dim, gake womele dzesi aɖeke na gee o,+ negbe Yona fe dzesi la ko.”+ Ale wògblẽ wo ɖi hedzo.5 Nusrɔ̃lawo tso fua yi go kemɛ dzi, gake woŋlɔ be wometsɔ abolo ɖe asi o.+6 Yesu gblɔ na wo be: “Mina miafe ŋkuwo nanɔ ʋuʋu, eye mikpɔ nyuie le Farisitɔwo kple Zadukitɔwo fe amɔwɔʋãnu la ŋu.”+7 Ale wogblɔ le wo nɔewo dome be: “Esi míetsɔ abolo aɖeke ɖe asi o tae.”8 Esi Yesu de dzesii la, egblɔ be: “Mi xɔseʋɛtɔwo, nu ka tae miele gbɔgblɔm le mia nɔewo dome be, esi míetsɔ abolo aɖeke ɖe asi o tae?9 Ðe miekpɔ se egɔme haɖe oa, alo ɖe mieɖo ŋku abolo atɔ̃ siwo mena ŋutsu akpe atɔ̃ woɖu kple kusi ale si nu miefɔ la dzi oa?+10 Alo ɖe mieɖo ŋku abolo adre siwo mena ŋutsu akpe ene woɖu kple kusi gã ale si nu miefɔ la dzi oa?+11 Aleke wɔ miese egɔme be menye abolo fe nya gblɔm mele na mi o? Ke boŋ be miakpɔ nyuie le Farisitɔwo kple Zadukitɔwo fe amɔwɔʋãnu la ŋu.”+12 Ale wose egɔme be menye aboloʋãnu ŋue wògblɔ le be yewoakpɔ nyuie le o, ke boŋ le Farisitɔwo kple Zadukitɔwo fe nufiafia ŋuti.13 Eye esi Yesu va ɖo Kaisarea Filipi nutoa me la, ebia efe nusrɔ̃lawo be: “Ame kae amewo le gbɔgblɔm be Amegbetɔvi la nye?”+14 Woɖo eŋu be: “Ame aɖewo be Yohanes Amenyrɔɖetsimela,+ bubuwo be Eliya,+ eye bubuwo hã be Yeremiya alo nyagblɔɖilawo dometɔ ɖekae.”15 Ebia wo be: “Ke miawo ya ɖe, ame kae miegblɔna be menye?”16 Simon Petro ɖo eŋu be: “Wòe nye Kristo la,+ Mawu gbagbe la fe Vi.”+17 Yesu gblɔ nɛ be: “Dzidzɔtɔe nènye, Simon, Yona vi, elabena menye amegbetɔe* ɖee fia wò o, ke boŋ Fofonye si le dzifo lae.+18 Azɔ hã, mele egblɔm na wò be: Wòe nye Petro,+ eye agakpe+ sia dzie matu nye hame la ɖo, eye Tsiẽfe* fe agbowo mate ŋu aɖu edzi o.19 Matsɔ dzifofiaɖufe la fe safuiwo ana wò, eye nu sia nu si nàbla le anyigba dzi la anɔ babla xoxo le dzifowo, eye nu sia nu si nàtu le anyigba dzi la anɔ tutu xoxo le dzifowo.”20 Eye wòde se na nusrɔ̃lawo vevie be womegagblɔe na ame aɖeke be yee nye Kristo la o.+21 Tso ɣemaɣi la, Yesu de asi numeɖeɖe me na efe nusrɔ̃lawo be ele be yeayi Yerusalem aɖakpe fu geɖe tso dumegãwo kple nunɔlawo fe tatɔwo kpakple agbalẽfialawo si me, eye woawu ye, ke woafɔ ye ɖe tsitre le ŋkeke etɔ̃a gbe.+22 Eye Petro ɖe kpɔe hede asi nyagbegbe me nɛ be: “Afetɔ, di nyui na ɖokuiwò; esia madzɔ ɖe dziwò gbeɖe o.”+23 Ke etrɔ, eye wògblɔ na Petro be: “Te yi megbenye, Satana! Mɔxenu nènye nam, elabena menye Mawu tɔ susum nèle o, ke boŋ amegbetɔwo tɔ.”+24 Eye Yesu gblɔ na efe nusrɔ̃lawo be: “Ne ame aɖe di be yeadze yonyeme la, negbe nu le eɖokui gbɔ, eye wòatsɔ efe fuwɔameti* la, eye wòadze yonyeme ɖaa.+25 Elabena ame sia ame si di be yeaɖe yefe agbe* la abui, ke ame sia ame si abu efe agbe* le tanye la akpɔe.+26 Le nyatefe me la, viɖe kae wòanye na ame, ne xexea katã zu etɔ, gake wòbu efe agbe?*+ Alo nu kae ame atsɔ ana ɖe efe agbe* ta?+27 Elabena Amegbetɔvi la ava le Fofoa fe ŋutikɔkɔe me kple efe dɔlawo, eye wòaɖo etefe na ame sia ame ɖe efe nuwɔna nu.+28 Vavãe mele egblɔm na mi be, ame aɖewo le ame siwo le tsitre ɖe afi sia dome, siwo maɖɔ ku akpɔ o va se ɖe esime wokpɔ Amegbetɔvi la wògbɔna le efe Fiaɖufe la me.”+


text:
Yakob De Asixɔxɔ Gbɔgbɔmenuwo ŋu
Yakob De Asixɔxɔ Gbɔgbɔmenuwo ŋu
NYAƲIƲLI kple afɔku yɔ Yakob fe agbe me. Dzi si nɔ efe vedzɔa kum be yeawui la foe ɖe Yakob nu be wòasi adzo. Le esi woatsɔ nyɔnuvi si wòlɔ̃ la anɛ be wòaɖe tefe la, woblee de ame bubu aɖe ɖeɖe me gbã si na be wova zu srɔ̃ ene ɖela mlɔeba si he kuxi gbogbo aɖewo vɛ nɛ. (Mose I, 30:1-13) Ewɔ dɔ fe 20 sɔŋ na ŋutsu aɖe si nɔ ebam la. Ete kame kple mawudɔla aɖe si wɔe be wòzu wɔametɔ. Wodɔ vianyɔnu gbɔ sesẽe, viaŋutsuwo yi ɖatsrɔ̃ amewo, eye via kple srɔ̃a siwo wòlɔ̃na vevie fe ku na wòfa avi. Esi dɔwuame foe ɖe enu be wòaʋu le efe amegãkuɣi la, eʋu eme be yefe ŋkekewo ‘mesɔ gbɔ o eye yekpe hiã geɖe le wo me.’ (Mose I, 47:9) Le nusiawo katã me la, Yakob nye gbɔgbɔmeme si ka ɖe Mawu dzi. Ðe efe xɔsea zu dzodzroa? Nukawoe míate ŋu asrɔ̃ tso nusiwo me Yakob to la dometɔ ʋɛ aɖewo ko me dzodzro me?
Eto Vovo Kura tso Nɔvia Gbɔ
Nusi he masɔmasɔ de woa kple nɔviaŋutsua domee nye be Yakob de asixɔxɔ gbɔgbɔmekesinɔnuwo ŋu, gake Esau ya gbe wo. Yakob tsɔ ɖe le nu si wobla kple Abraham me vevie eye wòtsɔ eɖokui ɖo anyi na fome si Mawu tia be woanye hadomenyila la dzi kpɔkpɔ. Esia wɔe be Yehowa ‘lɔ̃e.’ Yakob nye “ame fafa,” si fia be nɔnɔme nyui le esi. Esau ya to vovo eye metsɔ ɖeke le efe gbɔgbɔmedomenyinua me o, si wɔe be wòdzrae na Yakob hotsɔkpoe. Yakob xɔ nusi nye etɔ esi Mawu da asi ɖe edzi nɛ eye wòxɔ yayra si nye nɔviaŋutsua tɔ hafi la, Esau do dɔmedzoe helĩhelĩ. Esia wɔe be Yakob dzo le nusiwo katã wòlɔ̃ la gbɔ, gake nusiwo dzɔ ɖe eyome la na dzi gaɖo efo ake.—Maleaxi 1:2, 3; Mose I, 25:27-34; 27:1-45.
Le drɔ̃e aɖe me la, Mawu ɖe mawudɔla siwo nɔ aŋutsrɔe, alo “atrakpui si tso anyigba yi ɖatɔ dzifo,” liam le dzi yim nɔ ɖiɖim fia Yakob hegblɔ be yeakpɔ Yakob kple efe dzidzime ta. “Woayra anyigba dzi dukɔwo katã le mia kple wò dzidzimeviwo me. Manɔ anyi kpli wò, eye afisiafi, si nayi la, makpɔ dziwò, eye mana nagatrɔ ava anyigba sia dzi. Elabena nyemagblẽ wò ɖi, vaseɖe esime mawɔ nya, siwo megblɔ na wò la dzi o.”—Mose I, 28:10-15; NW fe etenuŋɔŋlɔ.
Yakob mexɔ Esau fe domenyinu la akpasesẽe o. Do ŋgɔ na ŋutsuviawo dzidzi la, Yehowa gblɔ be “tsitsitɔ asubɔ ɖevitɔ.” (Mose I, 25:23) Ame aɖewo abia be: ‘Ne ɖe Mawu na wodzi Yakob gbã la, manɔ bɔbɔe awu o mahã?’ Nusi dzɔ emegbe fia nyatefe vevi aɖewo. Mawu mekpɔtɔa yayrawo ɖi na amesiwo sena le wo ɖokui me be yewoe dze nɛ la o, gake evea amesiwo wòtia la nu. Esia wɔe be wotsɔ ŋgɔgbevinyenyea na Yakob, ke menye nɔviaŋutsu tsitsitɔ si mede asixɔxɔ eŋu o la o. Nenema ke esi dzɔdzɔme Yuda dukɔa ɖe nɔnɔme si sɔ kple Esau tɔ fia ta la, wona gbɔgbɔ me Israel va xɔ ɖe wo tefe. (Romatɔwo 9:6-16, 24) Ƒomedodo nyui me nɔnɔ kple Yehowa egbea metoa domenyinu aɖe si ŋuti womedze agbagba aɖeke le o la me vana o, ne eɖanye fome alo nuto aɖe si me mawuvɔ̃lawo le mee wodzi ame le gɔ̃ hã. Ele be amesiwo katã axɔ Mawu fe yayrawo nadze agbagba be yewoanye mawumeme siwo dea bubu vavã gbɔgbɔmenuwo ŋu.
Laban Xɔe
Esi Yakob ɖo Paddan-aram be yeadi srɔ̃ tso ye fometɔwo dome la, edo go Raxel, si nye nyruia Laban fe vinyɔnuvi le vudo aɖe to eye Yakob ɖe kpe gã si woɖo enu la ɖa hedu tsi na lã siwo kplɔm Raxel le la. * Raxel fu du yi afeme ɖagblɔ Yakob fe vava ŋu nya, eye Laban wɔ kaba be yeava kpee. Ne kesinɔnu siwo Laban fe fomea xɔ tso Abraham fe subɔviwo si lae wòsusu be yeakpɔ la, ke eble eɖokui, elabena asifuflu koe Yakob tsɔ vɛ. Gake edze fã be Laban kpɔ nane si wòate ŋu azã—eyae nye dɔwɔla dovevienu.—Mose I, 28:1-5; 29:1-14.
Yakob gblɔ nya si wòlé ɖe asi. Míenya ne egblɔ alesi wòwɔ xɔ ŋgɔgbevinyenyea ya o, gake esi Laban se “nya, siwo katã dzɔ la,” egblɔ be: “Nɔvinye kpamkpam nènye.” Agbalẽnyala aɖe gblɔ be woate ŋu abu nyagbɔgblɔ sia be enye dzidedefoname vividodoɖeameŋutɔe be Yakob natsi anyi alo be fometɔnyenye bia tso Laban si be wòakpɔ eta. Aleke kee nyaa ɖale o, etefe medidi hafi Laban bu mɔ si nu woaba nyruiyɔvia atoe ŋu o.
Laban do nusi ava nye nyaʋiʋli le fe 20 siwo gbɔna me la ɖa. Ebia be: “Nɔvinye nènye! Ðe nàwɔ dɔ nam dzodzroa? Gblɔe nam, nuka lanye wò fetu?” Togbɔ be Laban wɔ eɖokui abe nyrui, dɔmenyola ene hã la, etrɔ fomedodo si le woa kple Yakob dome zu dɔwɔɖoɖo tɔ. Esi wònye Yakob lɔ̃ Raxel ta la, eɖo eŋu be: “Masubɔ wò fe adre le Raxel, wò nyɔnuvi ɖevitɔ la ta.”—Mose I, 29:15-20.
Wotoa tabianuawo nana ŋugbetɔa fometɔwo dzi ɖoa kpe srɔ̃ɖeŋugbedodo dzi. Mose fe Sea va bia emegbe be woana klosalo sekel 50 ɖe ɖetugbi leafe si dome wogblẽ ta. Agbalẽnyala Gordon Wenham xɔe se be esia nye “tabianu si xɔ asi wu ɖesiaɖe” gake akpa gãtɔ “ɖiɖi ɖe anyi wu nenema.” (Mose V, 22:28, 29) Yakob mate ŋu axee o. Ebia be yeasubɔ Laban fe adre. Wenham yi edzi be: “Esi wònye sekel afã kple sekel ɖeka (si anɔ sekel 42 va ɖo 84 le fe adre me) ye woxena na subɔviwo ɣletikukui le blema Babilon fe ɣeyiɣiwo me ta la, nu gbogbo aɖe wònye nam Yakob le Laban ɖe Raxel ta.” Laban lɔ̃ ɖe edzi enumake.—Mose I, 29:19.
Ƒe adre nɔ na Yakob abe “ŋkeke aɖewo ko” ene le alesi gbegbe wòlɔ̃ Raxel ta. Le esia megbe la, ebia be woatsɔ yefe ŋugbetɔ na ye, gake menya aye si wɔm Laban ya le o. Kpɔ alesi efe mo akae esime wòva de dzesii le ŋufɔke be menye Raxel ye va mlɔ ye gbɔ o, ke boŋ eda Lea ye ɖa! Yakob bia be: “Nuka enye si nèwɔ ɖe Mose I, 29:20-27) Esi wɔna aɖeke meganɔ Yakob ŋu o eye mɔ̃ ɖee ta la, ɖeko wòle be wòalɔ̃ ɖe nusi woɖo eŋku me la dzi ne edi be yeaɖe Raxel godoo.ŋunye? Alo menye Raxel ta mesubɔ wò ɖo oa? Nukaŋuti nèblema?” Laban ɖo eŋu bena: “Menye míafe kɔ be, woatre ɖevitɔ ɖeɖe na xoxoetɔ o. Ne èwu kwasiɖa sia nu la, ekema matsɔ eya hã na wò ɖe dɔ, si nagawɔ nam le fe adre bubu me la nu.” (
To vovo na fe adre gbãtɔawo la, vevesese sɔŋ ye nɔ evelia me. Alekee Yakob aŋe aɖaba afu Laban fe ayemenu vɔ̃ɖi sia dzi? Eye ɖe wòatsɔe ake Lea, amesi wɔ nu le ɖekawɔwɔ me kple aye sia? Le nyatefe me la, Laban metsɔ ɖeke le etsɔme kuxi siwo me wòkplɔ Lea kple Raxel dee me kura o. Ðokuitɔdidie nɔ vevie nɛ wu. Ŋuʋaʋã va kpe ɖe dziku si nɔ anyi la ŋu esime Lea dzi ŋutsuvi ene tsiã ɖe wo nɔewo nu, evɔ Raxel ya tsi ko. Emegbe, le alesi gbegbe Raxel di be viwo nanɔ ye si ta la, etsɔ efe kosi na be wòadzi vi ɖe ye tefe, eye le ŋuʋaʋã me la, Lea hã wɔe nenema. Esia wɔe be srɔ̃nyɔnu 4 kple vi 12 va nɔ Yakob si, eye dzidzɔ aɖeke menɔ fomea me o. Ke hã, Yehowa ya nɔ dukɔ gã aɖe wɔm tso Yakob me.—Mose I, 29:28–30:24.
Yehowa Yrae
Togbɔ be Yakob nɔ tetekpɔwo me tom hã la, ekpɔe be Mawu li kpli ye abe alesi wòdo ŋugbee ene. Laban hã kpɔe nenema, elabena lã ʋɛ siwo nɔ esi hafi Yakob va la dzi ɖe edzi le nyruiayɔvi la fe kpɔkplɔ te. Esi Laban medi be Yakob nadzo o ta la, ebiae be wòagblɔ fetu si wòadi be yeaxɔ ne eyi edzi subɔ ye la na ye, eye Yakob bia be yeaxɔ lã siwo fe amadede ato vovo kura le Laban fe lãhawo dome la. Wogblɔ be le nuto ma me zi geɖe la, alẽwo nɔa ɣie eye gbɔ̃wo nɔa yibɔɔ alo braɔn; ʋɛ aɖewo koe nɔa ŋɔtaŋɔta. Eyata esi Laban bui be asifofo sia ade ye dzi la, elɔ̃ enumake eye wòɖe efe lã siwo fe amadede to vovo la katã ɖe aga ale be woaga tsaka kple esiwo le Yakob fe kpɔkplɔ te o. Edze fã be ebui be Yakob makpɔ nu boo aɖeke tso ɖoɖo sia me o eye be made gbɔ̃vi kple alẽvi 20 le alafa me si nyea blema alẽkplɔla mawo fe fetu la nu kura o. Gake Laban mebui nyuie o, elabena Yehowa nɔ kple Yakob.—Mose I, 30:25-36.
Le Mawu fe amekpɔkplɔ te la, lãwo dzi vi siwo nɔ lãmesẽ me nyuie siwo fe amadede dim Yakob nɔ la. (Mose I, 30:37-42) Aɖaŋumɔnu si wòto be woadzi la mele dzɔdzɔme nu o. Ke hã agbalẽnyala Nahum Sarna ɖe eme be, “le dzɔdzɔmeŋutinya nu la, ate ŋu adzɔ be woadzi lã fomevi si dim wole to . . . lã siwo fe amadede le ɖeka evɔ domenyiŋusẽfianu si naa wodzia vi siwo fe amedede toa vovo le wo me la fe asiyɔyɔ efomevi si hã me domenyiŋusẽfianu ma tɔgbe le me si ate ŋu ana woadzi vi siwo fe amadedewo le ŋɔtaŋɔta” eye “eye wote ŋu kpɔa lã siawo dzea sii le alesi . . . wote ŋu dzina esiwo fe amadede to vovo na wo tɔ kabakabae me.”
Esi Laban de dzesi alesi nuawo va le yiyimee la, ete kpɔ be yeatrɔ ɖoɖoa ku ɖe lã siwo azu nyruiayɔvi la tɔ ŋu—be esiwo fe agbalẽ me fli to la ko, alo esiwo le ŋɔtaŋɔta la ko, alo esiwo tso kpɔ la ko nanye etɔ. Eya ŋutɔ fe viɖewo ko dimee wònɔ, gake aleke kee Laban ɖatrɔ ɖoɖoae o, Yehowa kpɔ egbɔ be Yakob kpɔ dzidzedze godoo. Aɖukli koe Laban ɖuna. Etefe medidi o kesinɔnu, lãhawo, subɔvi, kposɔ, kple tedzi gbogbo aɖe va su Yakob si, menye to efe aɖaŋumɔ aɖeke dzi o, ke boŋ le esi Yehowa le megbe nɛ ta. Eva ɖe eme na Raxel kple Lea emegbe be: “Mia fofo blem, eye wòɖɔ li nye fetu zi ewo; ke Mawu meɖe mɔ nɛ be, wòawɔ vɔ̃ ɖe ŋunye o. . . . Ale Mawu xɔ lãha blibo le mia fofo si hetsɔ nam.” Yehowa ka ɖe edzi na Yakob hã be Yekpɔ nusiwo katã wɔm Laban nɔ gake megatsi dzi o. Mawu gblɔ be: “Trɔ yi ɖe wò anyigba dzi kple fowòmetɔwo gbɔ, eye mawɔ nyui na wò.”—Mose I, 31:1-13; 32:10.
Esi Yakob do le ametrɔtomela Laban si me mlɔeba la, eɖo ta afe. Togbɔ be fe 20 va yi hã la, egakpɔtɔ vɔ̃na na Esau, eye vɔvɔ̃a gaɖoe wu esime wogblɔ nɛ bena Esau kplɔ ame alafa ene ɖe asi gbɔna ekpe ge. Nukae Yakob ate ŋu awɔ? Esi Mose I, 32:3-13.wònye gbɔgbɔmeme si kana ɖe Mawu dzi ɣesiaɣi ta la, ewɔ nu le xɔse me. Edo gbe ɖa, heʋu eme be yemedze be Yehowa nanyo dɔme na ye o eye wòɖe kuku na Mawu be woaɖe ye kple yefe fomea tso Esau si me le Efe ŋugbedodoawo ta.—
Emegbe nusi menɔ mɔ kpɔm na o la dzɔ. Amedzro aɖe, si wòva dze sii emegbe be mawudɔlae la, te kame kple Yakob le zã me, eye wòka asi Yakob fe aligo ŋu ale be wòɖɔli. Yakob gbe be yemaɖe asi le mawudɔla la ŋu o negbe ɖe wòyra ye gbã hafi. Nyagblɔɖila Hosea gblɔ emegbe be Yakob ‘fa avi, eye wòfo koko nɛ.’ (Hosea 12:3-5; Mose I, 32:25-30) Yakob nyae be nu si wobla kple Abraham la fe me vava to efe dzidzime dzi tae yekpɔ mawudɔla la do ŋgɔ ɖo. Eyata edo vevie nu le kametetea me eye woyrae. Ɣeyiɣi siae Mawu trɔ efe ŋkɔ be Israel, si gɔmee nye “Amesi Te Kame (Kutrikula) Kple Mawu,” alo “Kametela Kple Mawu.”
Àlɔ̃ Be Yeate Kamea?
Menye kametete kple mawudɔla kpakple ɖekawɔwɔ kple Esau koe nye kuxi siwo gbɔ wòle be Yakob nakpɔ o. Ke hã, nudzɔdzɔ siwo ŋu míefo nu tsoe le afisia la ɖe amesi fomevi wònye la fia. Esi Esau ya mete ŋu nɔ te ɖe dɔwuame vi aɖe nu tsɔ kpɔ efe ŋgɔgbevinyenye tae o la, Yakob ya ʋli vevie le efe agbemeŋkekewo katã me eye wòte kame kple mawudɔla gɔ̃ hã be yeaxɔ yayra. Abe alesi Mawu do ŋugbee ene la, efia mɔ Yakob eye wòkpɔ eta hã si wɔe be wòva zu amesi me dukɔ gã aɖe dzɔ tso kple Mesia la tɔgbui.—Mateo 1:2, 16.
Àlɔ̃ be yeado vevie nu, aʋli le kpɔɖeŋumɔ nu, be Yehowa nakpɔ ŋudzedze ɖe ye ŋua? Kuxiwo kple kplamatsedonuwo sɔŋ ye xɔ amesiwo di be yewoawɔ Mawu fe lɔlɔ̃nu la fe agbe me egbea, eye ɣeaɖewoɣi la, enyea nu sesẽ ŋutɔ be woawɔ nyametsotso nyuitɔ. Gake, Yakob fe kpɔɖeŋu nyui la nye ŋusẽdonu nyui aɖe na mí be míalé tefeɖoɖo si fe ŋugbe Yehowa do na mí la me ɖe asi sesĩe.
[Etenuŋɔŋlɔ]
^ mm. 9 Gododoa sɔ kple esime Yakob dada, Rebeka, na tsi Eliezer fe kposɔwo wono la tɔ. Emegbe Rebeka fu du yi afeme ɖagblɔ be amedzro aɖe va dze yewo. Esi Laban kpɔ sikanu siwo wona nɔvianyɔnua la, efu du yi ɖakpe Eliezer.—Mose I, 24:28-31, 53.
[Nɔnɔmetata siwo le axa 31]
Yakob ʋli vevie le efe agbemeŋkekewo katã me be yeaxɔ yayra


text: 4 Esi wòle alea ɖe, ekema viɖe kae míagblɔ be Abraham, ame si nye mía tɔgbui le ŋutilã nu la, kpɔ?2 Le kpɔɖeŋu me, ne ɖe wobu Abraham be ele dzɔdzɔe le dɔwɔwɔwo ta la, anye ne susu aɖe anɔ anyi si ta wòafo adegbe ɖo hafi; gake menye le Mawu gbɔ o.3 Elabena nya kae ŋɔŋlɔ la gblɔ? “Abraham xɔ Yehowa* dzi se, eye wobui dzɔdzɔenyenye nɛ.”+4 Ke ne ame aɖe le dɔ wɔm la, womebua efe fetu be enye amenuvevenu o, ke boŋ be enye fe si wonyi le eŋu.5 Gake ame si menɔa te ɖe dɔwɔwɔwo dzi o, ke boŋ wòxɔa Ame si bua ame mavɔ̃mawu ame dzɔdzɔe dzi sena la, wobua efe xɔse la dzɔdzɔenyenye nɛ.+6 Abe ale si David hã fo nu le dzidzɔ si ame kpɔna ne Mawu bu dzɔdzɔenyenye nɛ, menye to dɔwɔwɔwo me o, la ŋuti ene be:7 “Dzidzɔtɔwoe nye ame siwo fe dzidadawo wotsɔ ke, ame siwo fe nu vɔ̃wo dzi wotsyɔ nui;*8 dzidzɔtɔe nye ame si fe nu vɔ̃ Yehowa* mabu nɛ kura o.”+9 Ekema aʋatsotsotɔwo ɖeɖe koe kpɔa dzidzɔ sia loo alo aʋamatsomatsotɔwo hã kpɔnɛa?+ Elabena míele gbɔgblɔm be: “Wobu Abraham fe xɔse dzɔdzɔenyenye nɛ.”+10 Ekema nɔnɔme kawo mee wobui dzɔdzɔenyenye nɛ le? Esime wotso aʋa nɛ loo, alo esime wometso aʋa nɛ o? Menye esime wotso aʋa nɛ o, ke boŋ esime wometso aʋa nɛ o.11 Eye wòxɔ dzesi,+ si nye aʋatsotso, abe dzɔdzɔenyenye fe nutrenu* ene le xɔse si nɔ esi hafi wòva tso aʋa la ta, ale be wòanye ame siwo katã si xɔse le togbɔ be wonye aʋamatsomatsotɔwo hã la fofo,+ be woabui dzɔdzɔenyenye na wo;12 eye be wòanye vi siwo katã wotso aʋa na la fofo, menye na ame siwo de aʋatsotso dzi la ɖeɖe ko o, ke na ame siwo hã zɔna le ɖoɖo nu le xɔse fe mɔ ma, si nɔ mía fofo Abraham+ si esi wometso aʋa nɛ o la, ke nu.13 Elabena menye to se mee Abraham alo efe dzidzimevi la xɔ ŋugbedodo le be wòanye xexe aɖe fe domenyila o,+ ke boŋ dzɔdzɔenyenye si to xɔse me la mee.+14 Elabena ne ame siwo lé se me ɖe asi lae nye domenyilawo la, ekema viɖe aɖeke megale xɔse ŋu o, eye woɖe ŋugbedodo la ɖa.15 Le nyatefe me la, Se la hea dziku vanɛ,+ gake afi si se mele o la, sedzidada hã menɔa anyi o.+16 Le esia ta ŋugbedodo la nɔ te ɖe xɔse dzi, be wòanye amenuveve,+ ale be kakaɖedzi nanɔ ŋugbedodo la ŋu na efe dzidzimeviwo katã,+ menye na ame siwo lé Se la me ɖe asi ɖeɖe ko o, ke na ame siwo lé Abraham, ame si nye mí katã mía fofo, fe xɔse me ɖe asi la hã.+17 (Abe ale si woŋlɔe ɖi ene be: “Metia wò be nànye dukɔ geɖewo fofo.”)+ Mawu, Ame si dzi wòxɔ se la ŋkumee woɖo kpe esia dzi le, ame si gbɔa agbe ame kukuwo, eye wòyɔa nu siwo meli o la abe ɖe woli ene.*18 Togbɔ be naneke menɔ anyi si ta mɔkpɔkpɔ nanɔ Abraham si ɖo o hã la, le mɔkpɔkpɔ ta la, exɔe se be yeazu dukɔ geɖewo fofo le nya si wogblɔ ɖi la nu be: “Aleae wò dzidzimeviwo anɔ.”+19 Eye togbɔ be megbɔdzɔ le xɔse me o hã la, ebu eya ŋutɔ fe ŋutilã ya abe ɖe wòku xoxo ɣemaɣi ene (elabena exɔ abe fe alafa ɖeka ene),+ eye wòbu Sara fe vidzidɔ hã be eku.+20 Ke le Mawu fe ŋugbedodo ta la, meke ɖi abe xɔsemanɔsitɔ ene o; ke boŋ esẽ ŋu le xɔse me, eye wòtsɔ ŋutikɔkɔe na Mawu21 eye wòka ɖe edzi bliboe be nu si ŋugbe Mawu do la, ate ŋu awɔe hã.+22 Esia tae “wobui dzɔdzɔenyenye nɛ” ɖo.+23 Gake nya si woŋlɔ ɖi be ‘wobui nɛ’ la, menye eya ɖeɖe ko tae woŋlɔe ɖi ɖo o,+24 ke mí ame siwo woava bui na la hã tae, elabena míexɔ Ame si fɔ Yesu, mía Afetɔ la, tso ame kukuwo dome la dzi se.+25 Wotsɔe na ɖe míafe vodadawo ta,+ eye wofɔe ɖe tsitre be woabu mí ame dzɔdzɔewoe.+


text:
Internet dzi nuŋɔŋlɔ xlẽla be nàxlẽe sesĩe le eɖokui si
Sedede:
Esia nye axa si xlẽa nuŋɔŋlɔwo sesĩe. Ewɔa esia femaxee, ezãa nufofo fe ɖoɖo aɖe si foa nu to nuŋɔŋlɔ ɖesiaɖe si nèŋlɔ fe nyawo kple nyagbewo gbɔgblɔ me. Woate ŋu azã axa sia abe dzizizidziɖula, gbefãɖela fe nɔnɔmetata ene, alo abe ŋutinyagblɔla alo nuŋɔŋlɔ fofo ŋutɔŋutɔ ene ko.
Ŋlɔ nuŋɔŋlɔ bliboa si nàxlẽ la ɖe nuŋɔŋlɔ vevitɔa fe akpaa. Àte ŋu aŋlɔ nyatakakadzraɖofe aɖe si fe nuŋɔŋlɔ nèdi be woaxlẽ la fe adrɛs hã. Emegbe nàzi Xlẽ fe dzesi dzi be nàdze nuxexlẽ gɔme; Pause fe dzesi la tɔa te nuxexlẽa be wòayi edzi ne wogazi Xlẽ fe dzesi dzi ake. Te fli ɖe nuxexlẽ me gblẽa dɔwɔnua ɖi wònɔa klalo be yeagadze egɔme ake. Clear ɖea nuŋɔŋlɔ si nèŋlɔ la ɖa, si wɔnɛ be tefea nɔa klalo na nuŋɔŋlɔ yeye. Nu siwo le fli dzi la ana nàtia gbe si me gbe si nèxlẽ la le eye le go aɖewo me la, dukɔ si me nètso. Gbe siawo nye dzɔdzɔme tɔ, ɖewo nye ŋutsuwo eye ɖewo nye nyɔnuwo.
Text to speech converter sia wɔa dɔ nyuie le browserwo katã dzi.


text: 24 Yosua fo Israel-toawo katã nu fu ɖe Sekem, eye wòyɔ Israel fe ametsitsiwo, tatɔwo, ʋɔnudrɔ̃lawo kple dzikpɔlawo,+ eye wova tsi tsitre ɖe Mawu vavã la ŋkume.2 Yosua gblɔ na dukɔ blibo la be: “Ale Yehowa, Israel fe Mawu la, gblɔe nye esi: ‘Le blema+ la, Tɔsisi* la fe go kemɛ dzie mia tɔgbuiwo+ nɔ—wo dometɔ ɖekae nye Tera, si nye Abraham kple Nahor fofo—eye wosubɔ mawu bubuwo.+3 “‘Emegbe mekplɔ mia tɔgbui Abraham+ tso Tɔsisi* la fe go kemɛ dzi, mena wòtsa le Kanaan-nyigba blibo la dzi, eye mena efe dzidzimeviwo sɔ gbɔ.+ Metsɔ Isak+ nɛ,4 eye metsɔ Yakob kple Esau+ na Isak. Emegbe metsɔ Seir To la na Esau be wòazu etɔ;+ eye Yakob kple viawo yi Egipte.+5 Emegbe medɔ Mose kple Aron,+ eye metsɔ nu siwo mewɔ le Egipte la wɔ fu dukɔ ma,+ eye mekplɔ mi dzoe.6 Esime mekplɔ mia fofowo tso Egipte+ gbɔna, eye mieva ɖo fua nu la, Egiptetɔwo ti mia fofowo yome kple aʋatasiaɖamwo kpakple sɔdolawo va ɖo keke Ƒudzĩ+ la nu ke.7 Wodo ɣli na Yehowa,+ eye wòna viviti va nɔ mi kple Egiptetɔwo dome, ena fu la nyè tsyɔ wo dzi,+ eye miafe ŋkuwo kpɔ nu si mewɔ le Egipte.+ Eye mieva nɔ gbea dzi fe* geɖe.+8 “‘Eye mekplɔ mi va Amoritɔ siwo nɔ Yordan fe go kemɛ* dzi la fe anyigba dzi, eye wowɔ aʋa kpli mi.+ Gake metsɔ wo de asi na mi, ale be miete ŋu xɔ wofe anyigba, eye metsrɔ̃ wo ɖa gbidigbidi le mia ŋgɔ.+9 Eye Moab-fia Balak, Zipor vi, ho aʋa ɖe Israel ŋu. Eya ta edɔ woyi ɖayɔ Bileam, Beor vi vɛ, be wòafo fi ade mi.+10 Gake nyemeɖo to Bileam+ o. Eya ta eyra mi enuenu,+ eye meɖe mi tso esi me.+11 “‘Emegbe mietso Yordan+ va Yeriko.+ Ke Yerikotɔwo fe kplɔlawo,* Amoritɔwo, Perizitɔwo, Kanaantɔwo, Hititɔwo, Girgasitɔwo, Hivitɔwo kple Yebusitɔwo wɔ aʋa kpli mi, ke metsɔ wo de asi na mi.+12 Eya ta mena dzi ɖe le amewo fo* le mia ŋgɔ,+ eye esia nya wo ɖa le mia ŋgɔ abe ale si ko wonya Amoritɔwo fe fia eveawo ene. Ke menye wò yi kple wò da ye wɔ esia o.+13 Ale metsɔ anyigba si ŋu mieku kutri aɖeke le o kple du siwo mietso o+ la na mi miele wo me. Waingble siwo miede o kple amitibɔ siwo mietso o la me nuwo ɖumee miele.’+14 “Eya ta mivɔ̃ Yehowa, eye misubɔe le fɔmaɖimaɖi kple nutefewɔwɔ me,*+ miɖe mawu siwo mia tɔgbuiwo subɔ le Tɔsisi* la fe go kemɛ dzi kple Egipte+ la ɖa, eye misubɔ Yehowa.15 Ke ne medze mia ŋu be miasubɔ Yehowa o la, ekema mitia ame si subɔ ge miala+ egbea, eɖanye mawu siwo mia tɔgbuiwo subɔ le Tɔsisi*+ la fe go kemɛ dzi alo Amoritɔ siwo fe anyigba dzi miele la fe mawuwo o.+ Ke nye kple nye afe ya, míasubɔ Yehowa.”16 Eye dukɔ la ɖo eŋu be: “Madzɔ akpɔ gbeɖe be míagblẽ Yehowa ɖi aɖasubɔ mawu bubuwo o.17 Yehowa mía Mawu ye kplɔ mí kple mía fofowo dzoe le Egipte-nyigba dzi,+ tso kluviwo fe me,+ eye eyae wɔ dzesi gã siawo le mía ŋkume,+ eye wòdzɔ mía ŋu le mɔ blibo si míezɔ la katã dzi kple dukɔ siwo katã dome míeto la me.+18 Yehowa nya dukɔwo katã kple Amoritɔ siwo nɔ anyigbaa dzi la ɖa le mía ŋgɔ. Eya ta míawo hã míasubɔ Yehowa, elabena eyae nye mía Mawu.”19 Eye Yosua gblɔ na dukɔ la be: “Miate ŋu asubɔ Yehowa o, elabena Mawu kɔkɔe wònye;+ Mawu si biaa ɖokuitsɔtsɔna blibo+ ye wònye. Matsɔ miafe dzidadawo* kple miafe nu vɔ̃wo ake o.+20 Ne miegblẽ Yehowa ɖi, eye miesubɔ dutamawuwo la, ekema eya hã atɔ ŋku mi ahatsrɔ̃ mi ɖa keŋkeŋ evɔ wònye ewɔ nyui na mi hafi.”+21 Ke dukɔ la ɖo eŋu na Yosua be: “Gbeɖe, Yehowa koe míasubɔ!”+22 Eya ta Yosua gblɔ na dukɔ la be: “Miawo ŋutɔe nye ɖasefowo na mia ɖokui be, yewo ŋutɔe tiae be yewoasubɔ Yehowa.”+ Eye woɖo eŋu be: “Ɛ̃, míawoe nye ɖasefowo.”23 “‘Ekema miɖe dutamawu siwo le mia dome la ɖa, eye mitrɔ miafe dzi ɖe Yehowa, Israel fe Mawu la ŋu.”24 Eye dukɔ la ɖo eŋu na Yosua be: “Míasubɔ Yehowa mía Mawu la, eye míaɖo to efe gbe!”25 Ale Yosua bla nu kple dukɔ la gbe ma gbe, eye wòwɔ ɖoɖowo kple sewo na wo le Sekem.26 Eye Yosua ŋlɔ nya siawo ɖe Mawu fe Segbalẽ+ la me, eye wòtsɔ kpe gã+ aɖe ɖi ɖe ati gã si le Yehowa fe kɔkɔefea gbɔ la te.27 Yosua gblɔ na dukɔ blibo la be: “Kpɔ ɖa! Kpe sia azu ɖasefo ɖe mía ŋu,+ elabena ese nya siwo katã Yehowa gblɔ na mí, eye wòazu ɖasefo ɖe mia ŋu, ne miagagbe nu le mia Mawu la gbɔ o.”28 Eye Yosua ɖe asi le dukɔ la ŋu, eye ame sia ame yi efe anyigba dzi.+29 Le nu siawo megbe la, Yehowa fe subɔla Yosua, Nun vi la, ku esime wòxɔ fe alafa ɖeka kple ewo.+30 Eye woɖii ɖe efe anyigba si dome wònyi la dzi le Timna-Sera,+ si le Efrayim tonuto la me, le Gaas To la fe dziehe.31 Eye Israel yi edzi subɔ Yehowa le Yosua fe agbemeŋkekewo katã kple ame tsitsi siwo ganɔ agbe le Yosua fe ku megbe, siwo nya dɔ siwo katã Yehowa wɔ na Israel la fe agbenɔɣi katã.+32 Eye Israel-viwo ɖi Yosef+ fe fu siwo wotsɔ tso Egipte vɛ la ɖe Sekem le anyigba si Yakob fle gaku alafa ɖeka+ le Sekem fofo Hamor fe viwo+ si la dzi; eye anyigba la zu Yosef viwo fe domenyinu.+33 Eleazar, Aron vi la hã ku.+ Eye woɖii ɖe via Finehas+ Ƒe Togbɛ si wotsɔ nɛ le Efrayim tonuto me la dzi.


text:
Alekee Nye Amewo Ƒe Nɔnɔme Ðe Dɔmenyonunana Ŋu?
Alekee Nye Amewo Ƒe Nɔnɔme Ðe Dɔmenyonunana Ŋu?
LE New York City kple Washington, D.C., dzidzedze le September 11, 2001, megbe la, alesi amehawo do alɔ amesiwo dzi afɔkua dzɔ ɖo la wɔ nuku ŋutɔ. Wodzɔ nu gbogbo siwo fe home de dɔlar biliɔn 2.7 to dɔmenyohabɔbɔwo dzi be woatsɔ akpe ɖe amesiwo dzi afɔkua dzɔ ɖo fe fometɔwo ŋu. Alesi nuwo dome gblẽe wɔ nublanui na amesiame eye wodi be yewoana kpekpeɖeŋu.
Gake dzi va ku amehawo dometɔ aɖewo vevie esi wose nutsotsoa be dɔmenyohabɔbɔ xɔŋkɔ aɖewo le ga la dome gblẽm. Ame gbogbo aɖewo do dɔmedzoe esi wose be dɔmenyohabɔbɔ gã aɖe ɖoe be yeaɖo asi dɔlar miliɔn 546 si wodzɔ to edzi fe afã kloe dzi ahazã na tameɖoɖo bubuwo. Togbɔ be habɔbɔa va trɔ efe susu eye wòɖe kuku hã la, nyadzɔdzɔ ŋlɔla aɖe gblɔ be: “Ðeklemiɖelawo bu tɔtrɔ sia be etsi megbe akpa be woagaka ɖe edzi” abe alesi woka ɖe edzi do ŋgɔ na amedzidzedzea ene. Alekee wò ya nèkpɔe? Ðe dɔmenyohabɔbɔwo fe nuwɔna ɖe dzi le fowò le ŋkeke siawo mea?
Enyo Be Woanyo Dɔme alo Menyo O?
Zi geɖe la wobua nunana to dɔmenyohabɔbɔwo dzi be enye nudzeamewɔwɔ. Ke hã menye amesiamee kpɔnɛ nenema o. Ƒe 200 enye esi va yi la Englandtɔ nuŋlɔla aɖe si ŋkɔe nye Samuel Johnson ŋlɔ be: “Kakaɖedzi nɔa eŋu na wò wu be yele dɔmenyodɔ wɔm ne èxe fe na dɔwɔlawo ɖe wofe dɔ ta tsɔ wu be nana nu to dɔmenyohabɔbɔ dzi.” Nenema ke ame aɖewo sena le wo ɖokui me egbea, eye gadzɔdzɔ dome gbegblẽ fe nyatakaka si wosena le dɔmenyohabɔbɔwo ŋu ɖea dzi le amewo fo. Bu kpɔɖeŋu eve siwo dzɔ nyitsɔ laa ŋu kpɔ.
Wonya dɔmemegã aɖe si le subɔsubɔha fe dɔmenyohabɔbɔ aɖe si le San Francisco dzi kpɔm la le dɔme ɖe alesi wobe ebu dɔ si wowɔ ɖe mo nɛ fe fe kple dɔlar 500 fe nu si wòɖuna kwasiɖa sia kwasiɖa le nuɖuɖudzrafe hena fe eve sɔŋ na dɔwɔfea be woaxe ta. Le Britain la, ŋu kpe television dzi dɔmenyohabɔbɔ xɔŋkɔ aɖe ŋuti ɖoɖowɔlawo esime wova de dzesii be le pounde miliɔn 6.5 (anɔ United States dɔlar miliɔn 10 lɔfo) si woɖo ɖa be woatsɔ atu tsyɔ̃eviwo nɔfe le Romania fe nyaa me la, xɔ siwo mede esiwo wobia nu tututu o 12 ko wote ŋu tueye womete ŋu ɖe alesi wozã ga gbogbo kpɔtɔea me o. Eme kɔ be nyatakaka siwo ɖea dzi le ame fo siawo tɔgbe sese nana nunala aɖewo dze nunya le ga home si woadzɔ kple amesiwo woadzɔe na la ŋu.
Ðe Woana Nu loo alo Womanɛ Oa?
Gake anye nublanuinya ŋutɔ be míana ame alo habɔbɔ ʋɛ aɖewo fe nuwɔna nana alesi míetsɔa ɖe le eme na amewo hesea veve ɖe wo nu ŋutɔŋutɔ nu nafa. Biblia gblɔ be: “Mawusubɔsubɔ, si ŋuti kɔ, eye ɖifofo aɖeke mele eŋu le Mawu Fofo la ŋku me o la, enye si bene, woakpɔ tsyɔ̃eviwo kple ahosiwo ta le wofe xaxa me.” (Yakobo 1:27) Ẽ, míafe ɖetsɔtsɔ le hiãtɔwo kple amesiwo dzi nu mede o me nye míafe Kristotɔnyenye fe akpa vevi aɖe.
Gake ɖewohĩ anɔ ɖokuiwò biam be, ‘Ðe mayi edzi anɔ nu nam to dɔmenyohabɔbɔwo dzi loo alo ɖe matsɔ nunana ana ameawo tẽa?’ Nunana ka tɔgbee Mawu di tso mía si? Nyati si kplɔe ɖo adzro biabia siawo me.


text:
Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Nukawoe na Yuda dɔ nyɔnu aɖe si wòsusu be enye gbolo la gbɔ, abe alesi wogblɔe ɖe Mose I, 38:15, 16 ene?
Togbɔ be Yuda dɔ kple nyɔnu aɖe si wòsusu be enye gbolo hã la, le nyatefe me la, menye gboloe wònye o. Mose I, ta 38 gblɔ be nusi dzɔ enye si.
Hafi Yuda fe ŋgɔgbevi srɔ̃, Tamar nava dzi ŋutsuviwo nɛ la, Yehowa wui elabena ‘enye ame vɔ̃ɖi le efe ŋku me.’ (Mose I, 38:7) Ɣemaɣi la, woɖea ame srɔ̃ nɔviŋutsu. Esia bia be ne ŋutsu aɖe ku evɔ vi si anyi dome nɛ aɖeke mele esi o la, enye agbanɔamedzi na nɔviaŋutsu be wòaɖe ahosia ahadɔ kplii ale be wòadzi domenyila aɖe. Gake Yuda fe vi evelia, Onan gbe agbanɔamedzi si le edzi la tsɔtsɔ. Eyata Mawu tso kufia nɛ. Azɔ Yuda gblɔ na toyɔvia Tamar be wòayi aɖanɔ fofoa feme vaseɖe esime Yuda fe vi etɔ̃lia, Sela natsi ale be wòaɖee. Gake esime ɣeyiɣiawo va nɔ yiyim la, Yuda metsɔ Sela na Tamar wòɖe o. Eyata esi Yuda srɔ̃ ku la, Tamar to ayemɔ aɖe dzi be yeadzi domenyila to Yuda, Israeltɔ si nye toa la dzi. Ale wòwɔ eɖokui abe gbedoxɔ me gbolo aɖe ene heva bɔbɔ nɔ mɔ si dzi wònya be anɔ eme be Yuda nato la to.
Esi Yuda mekpɔ Tamar dze si o ta la, edɔ egbɔ. Tamar tsɔ aɖaŋudzedze xɔ awɔbanuwo tso esi, le esi wòɖe mɔ nɛ wòdɔ egbɔ ta, eye wòtsɔ nu mawo ɖi ɖase emegbe be eyae do fu ye. Esi nyatefea va dze la, Yuda mebu fɔe o ke boŋ egblɔ ɖokuibɔbɔtɔe be: “Etɔ dzɔ wu tɔnye, elabena nyemetsɔe na vinye Sela wòɖe o.” Eye esɔ nyuie be “megade asi eŋu kpɔ o.”—Mose I, 38:26.
Yuda wɔ nu gbegblẽ le esi metsɔ Tamar na via Sela abe alesi wòdo ŋugbee ene o ta. Egadɔ nyɔnu si wòsusu be enye gbedoxɔ me gbolo gbɔ hã. Esia tsi tre ɖe Mawu fe tameɖoɖo si nye be ame nadɔ kple srɔ̃a ko ŋu. (Mose I, 2:24) Gake le nyatefe me la, Yuda medɔ kple gbolo o. Ke boŋ ɖe wòxɔ ɖe via Sela tefe le ame srɔ̃ nɔviŋutsu ɖeɖe fe ɖoɖoa nu le manyamanya me heto esia dzi va zu dzidzimevi si wodzi le se nu la fofo.
Le Tamar gome la, menɔ agbegbegblẽ le dɔdɔ kple Yuda me o. Womebu venɔvi siwo wòdzi la ahasiviwoe o. Esime Boas si tso Betlexem ɖe Moabitɔ Rut le ame srɔ̃ nɔviŋutsu ɖeɖe fe ɖoɖoa nu la, Betlexem metsitsiwo fo nu nyui tso Tamar vi Perez ŋu hegblɔ na Boas be: “Vi, si Yehowa ana ɖetugbi sia nadzi na wò la, nana wò afe nanɔ abe Perez, amesi Tamar dzi na Yuda la fe afe ene!” (Rut 4:12) Woyɔ Perez hã ŋkɔ le Yesu Kristo tɔgbuiwo dome.—Mateo 1:1-3; Luka 3:23-33.


text:
Wodo Hlɔ̃ Le Suku Aɖe Me—Akɔfafa Na Amewo Le Nudzɔdzɔa Megbe
Wodo Hlɔ̃ Le Suku Aɖe Me—Akɔfafa Na Amewo Le Nudzɔdzɔa Megbe
NYADZƆDZƆGBALẼA fe akpa dzi katã nyɔ yibɔɔ, eye woŋlɔ ɖe edzi be: “Nu Ka Tae?” Amewo bia nya sia wo ɖokuiwo enuenu esi fe 17 vi aɖe yi ɖaɖe tu ɖe amewo dome le Winnenden, le anyiehe Germany, hewu ame 15 sɔŋ eye mlɔeba wòtrɔ tua da eɖokui. Nudzɔdzɔ sia wɔe be woɖiɖi aflagawo se ɖe aflagatiwo fe domedome le Germany dukɔa katã me wònye nuxaxa fe dzesi, eye hlɔ̃donu sia ŋu nya ɖi le xexea me godoo.
Winnenden nye nudzedziname fe du aɖe si me tomefafa le, si fe gbɔto wode wain kple sefofo nyuiwo fe agblewo ɖo. Ðeko nuwo nɔ edzi yim abe ale si wònɔna ɖaa ene le Albertville Sekɛndrisuku la le March 11, 2009 fe ŋdi ma. Esi wòfo ga 9 kple afã la, kasia ŋutasẽnu aɖe dzɔ si na amewo lulu.
Ðekakpui aɖe lé tu si wòtsɔ tso fofoa fe xɔdɔme la ɖe asi ge ɖe suku si wòde va yi la me adãtɔe. Eda tua tre ɖe enu, eye le aɖabafofo ʋɛ aɖewo ko me la, ewu sukuvi asieke kple nufiala etɔ̃ le sukuxɔ etɔ̃ me kple sukuxɔawo dome mɔ dzi, eye wòde abi ame gbogbo aɖewo hã ŋu. Le miniti ʋɛ aɖewo megbe la, kpovitɔwo va ɖo. Hlɔ̃dolaa si ge ɖe susumedɔdafe aɖe me. Ewu dɔwɔla siwo léa be na tefea la dometɔ ɖeka. Emegbe, elé ʋukula aɖe sesẽe heɖo tua edzi be wòakɔ ye adzoe. Esi wonɔ yiyim ʋuu heva ɖo afi aɖe si didi tso tefe si ʋukulaa kɔe le, si anɔ abe kilometa 40 ene la, ʋukulaa dze agbagba si le egbɔ. Hlɔ̃dolaa ge ɖe ʋudzrafe aɖe hewu ʋudzrala aɖe kple nuflela aɖe, eye wòwɔ nuvevi kpovitɔ eve siwo nɔ agbagba dzem be yewoalée la. Esi kpovitɔwo va xaxae ɖo mlɔeba la, eda tu ta na eɖokui.
Le ame siwo nya amewulaa fe nya nu la, ale si fewuiviwo katã dina be amewo nalɔ̃ yewofe nya eye xɔlɔ̃ geɖewo nanɔ yewo si la, nenema kee wonya eya hã. Ekema nu kae dzɔ ɖe edzi? Ame aɖewo gblɔ be anɔ eme be blanuiléledɔ ye nɔ fu ɖem nɛ, eye gakpe ɖe eŋu la, enɔa fefem kple fefetuwo henɔa kɔmpiutadzifefe nyanyɛ aɖewo siwo me wowɔa ŋutasẽnuwo le la fom. Gake ame aɖewo gblɔ be, fewuivi akpe geɖewo hã kpɔa gome le fefe siawo me hafi ɖe. Ke ame siwo wòwu ya ɖe? Ðe wòɖoe koŋ wu wo dometɔ aɖewo loo, alo ɖeko wòda tua ɖe wo dome ko? Susu geɖewo nɔ amewo si ku ɖe nu si tae wòwu nyɔnuvi enyi evɔ ŋutsuvi ɖeka ko wòwu la ŋu. Ame aɖeke mete ŋu ɖe nu si tututu tae wòdzɔ alea la me o.
Ale Si Amewo Wɔ Nu Le Hlɔ̃donua Megbe Teti
Heike gblɔ be: “Esi menɔ afe me eye mía viŋutsua fo ka nam tso suku hegblɔ nam be woda tu amewo le sukua la, nyemexɔe se o. Gake esi mekpɔ be kpovitɔwo fe ʋuwo kple dɔnɔkɔʋu geɖewo va nɔ yiyim la, dzidzi fom.” Anɔ eme be ale si kpovitɔwo ɖe afɔ kpata va ɖo tefea kaba ye xe mɔ na amewulaa be mete ŋu wu ame geɖe wu le sukua o. Esi wofo sukuviawo nu fu ɖe tefe si le dedie vɔ la, kɔdzidɔwɔla siwo naa kpekpeɖeŋu le nudzɔdzɔ kpatawo me, seselelãmekuxiwo ŋuti aɖaŋuɖolawo, kple mawununɔlawo de asi kpekpeɖeŋunana sukuviawo me hewɔ dɔ ʋuu ɖeɖi te wo ŋu.
Etefe medidi o, nyadzɔdzɔŋlɔla geɖewo tso tefetefewo va sukua me henɔ agbagba dzem be yewoabia gbe sukuviawo, siwo dometɔ geɖe gakpɔtɔ nɔ vɔvɔ̃m. Sukuvi aɖe xlẽ ʋu siwo televisiondɔwɔfe vovovo 26 fe dɔwɔlawo va tɔ ɖi ɖe sukua ŋkume la wode 28 sɔŋ. Nyatakakaŋlɔla ɖe sia ɖe nɔ agbagba dzem vevie be yee aka nudzɔdzɔa ŋuti nya ta gbã, eye esia wɔe be wona nyatakaka aɖewo siwo ŋu kpeɖodzi mele o. Nyatakakaŋlɔla aɖe yi nyɔnuvi aɖe si wowu le hlɔ̃donuwɔwɔa me la fe fometɔwo gbɔ gbe ma gbe ke hebia be woana efe fotowo ye, eye bubuwo xe fe na sukuviawo be woatɔ ɖi yewoaɖe foto wo. Esi nudzɔdzɔa na nyatakakaŋlɔla aɖewo tsi dzi vevie ta la, esesẽ na wo be woada asɔ le go eve aɖewo me: ale si woawɔ wofe asi naka nudzɔdzɔa ŋuti nyatakaka siwo le etefe la do ŋgɔ na wo hati dɔwɔla bubuawo, kple ale si woaɖe veveseɖeamenu afia ame siwo dzi afɔkua dzɔ ɖo ahade bubu wo ŋu.
Abe ale si wònɔna zi geɖe le nudzɔdzɔ siawo tɔgbi me ene la, amewo trɔ ɖe subɔsubɔhawo ŋu be woafa akɔ na yewo ahaɖe nu si tae nu ma dzɔ ɖo la me na yewo. Le ŋkeke si hlɔ̃donua dzɔ dzi la,subɔsubɔha vovovowo va fo fu wɔ sɔleme aɖe. Ame geɖe kpɔ ŋudzedze ɖe ɖetsɔleme si woɖe fia la ŋu. Ke hã, nublanuitɔe la, ame siwo nɔ mɔ kpɔm na akɔfafa tso Mawu fe Nya la me alo nɔ biabia siwo nɔ fu ɖem na wo la fe ŋuɖoɖowo dim la mekpɔ nu si dim wonɔ o. Ƒome aɖe de wo viŋutsu fe sukuxɔmehati aɖe fe kutefe. Ŋutsuvia dada gblɔ be: “Bisiɔp aɖe fo nu tso Hiob fe fukpekpewo ŋu. Menɔ lalam be wòaɖe nu si míasrɔ̃ tso eme la me alo wòagblɔ akɔfanya aɖe—ke hã, megblɔ nya aɖeke nenema o. Megblɔ nya aɖeke tso susu siwo tae nu sia dzɔ ɖe Hiob dzi ɖo alo nu si va do tso eme mlɔeba la ŋu o.”
Nya fuflu siwo ŋutsu aɖe se la te ɖe edzi vevie. Yehowa Ðasefowo srɔ̃ Biblia kple ŋutsu sia fe 30 aɖewoe nye ema va yi, gake eva dzudzɔ nua sɔsrɔ̃. Ke hã, le nudzɔdzɔ sia megbe la, egadze wofe kpekpewo dede gɔme ake.
Valisa, nyɔnuvi aɖe si xɔ fe 14, si Ðasefowo srɔ̃a Biblia kpli edziedzi la nɔ sukuxɔ aɖe si te ɖe tefe si ʋukɔkɔɖia yi edzi le ŋu la me. Esi wòse tua fe ɖiɖi la, ete gbedodoɖa na Yehowa. Esi wobiae emegbe be aleke wòwɔ te ŋu le dzi dom hã la, egblɔ be nudzɔdzɔawo ɖo kpe nu si yesrɔ̃ le Biblia me ku ɖe ŋkeke mamlɛ siawo ŋu la dzi na ye. (2 Timoteo 3:1-5) Ðasefo eve aɖewo nɔ akɔfanyawo gblɔm na wofe afelikawo veviedodotɔe. Nyɔnu tsitsi aɖe te ɖe wo ŋu hegblɔ be, “Ele be ame geɖe wu nanɔ nu si wɔm miele la wɔm.” Togbɔ be hlɔ̃donuwɔwɔa ɖe fu na ame vevie hewɔ nublanui hã la, eʋã ame aɖewo woɖo to se mɔkpɔkpɔ kple akɔfafa fe gbedeasi si le Mawu fe Nya la me.
Nudzɔdzɔa Ƒe Ŋɔdziléame Gakpɔtɔ Le Fu Ðem Na Ame Aɖewo
Enye nyatefe be, akɔfanya siwo woagblɔ tso dzi blibo me gɔ̃ hã mate ŋu aɖe mɔkpɔkpɔbuɖeame kple vɔvɔ̃ ɖe sia ɖe ɖa le ame siwo dzi afɔkua dzɔ ɖo tẽe la me keŋkeŋ o. Nya aɖeke mate ŋu aɖe dzila si fe vi tsi eme la fe vevesese ɖa alo aɖe kpovitɔ si fu du yi sukua me eye wòkpɔe be ye srɔ̃ hã nɔ ame siwo wowu dome la fe nuteɖeamedzi ɖa keŋkeŋ o.
Nu va te ɖe sukuvi siwo kpɔ nudzɔdzɔa tefe la kple wofe fometɔwo siaa dzi vevie wotɔwotɔwoe. Esi amewulaa te tua dada la, Vassilios ti kpo to afi si woɖo ɖi be amewo nato ne afɔku aɖe dzɔ le vo me la do go. Egblɔ be: “Esi meti kpo to fesrea nu do la, medo gbe ɖa na Yehowa. Mesusu be mele kuku ge. Meka ɖe edzi be nye gbedodoɖa mamlɛa ye nye ema.” Le kwasiɖa siwo kplɔe ɖo me la, enɔa drɔ̃e baɖabaɖawo kum, eye medina be yeafo nu na ame aɖeke o. Ale si wotsɔ hlɔ̃dodoa ŋuti nyatakakawo nɔ asi tsamee kpakple ame siwo nɔ nyatakakawo dim fe nuwɔwɔ vevemaseɖeamenutɔe na dzi kui vevie. Le ɣeyiɣi aɖe megbe la, egbɔ va eɖokui me.
Jonas kple Vassilios ye nɔ sukuxɔ ɖeka me, gake eya kpɔ etefe wowu wofe sukuxɔmevi atɔ̃. Egblɔ be: “Le nudzɔdzɔa megbe teti la, meɖea fu nam be mafo nu tso ale si nua dzɔe ŋu o; ɖeko wònɔ nam abe sinima dziŋɔ aɖe ene. Gake fifia la, esesẽ ŋutɔ be magblɔ ale si mele sesem le ɖokuinye mee. Nye seselelãmewo trɔna tso ɣeyiɣi yi ɣeyiɣi. Ɣeaɖewoɣi la, nyemedina be mafo nu tso nudzɔdzɔa ŋu o; ɣebubuɣiwo la, mefoa nu tso eŋu fũu.” Eya hã kua drɔ̃e baɖabaɖawo, eye alɔ̃ menya dɔna nɛ o.
Ŋkeke aɖewo megbe la, wogbugbɔ sukuviawo fe nu siwo tsi wofe sukuxɔawo me la na wo. Susuŋutinunyalawo xlɔ̃ nu be nu mawo kpɔkpɔ ate ŋu ana be woagaɖo ŋku hlɔ̃donua dzi. Gbã la, Jonas medi be yeaka asi yefe awudziwui, sukukplo, kple dzokekedolawo fe kukua ŋu o. Eye ɣesiaɣi si wòkpɔ ame aɖe wòɖi amewulaa alo kpɔ ame aɖe wòkpla akplo si ɖi amewulaa tɔ ɖe megbe la, ŋɔdzi lénɛ. Ne edzilawo le television dzi wɔna aɖe kpɔm eye wote tudada le eme la, enaa wòɖia vo le eɖokui me. Atikewɔlawo dze agbagba be yewoakpe ɖeame siwo ŋu nudzɔdzɔ dziŋɔ ma gblẽ nu le la ŋu be woavo le susu me.
Jürgen, si nye Jonas fofo hã wɔa dɔ le susumedɔdafe, si wowu dɔwɔla aɖe le la. Egblɔ be dzila kple dɔwɔhati geɖewo nɔ wo ɖokuiwo biam be, “Nu ka tae nu sia dzɔ?” Eye wonɔ biabiam hã be, “Ne ɖe wònye nyee amewulaa da tui ɖe?” Le kpɔɖeŋu me, nyɔnu aɖe si wɔa dɔ le dɔnɔkɔa dzi, si nɔ xɔxɔnua hekpɔ amewulaa wòtso eme va yi eye wòkpɔe be anye ne ewu ye hã hafi la tɔtɔ ale gbegbe be wòhiã be susumedɔdalawo nana kpekpeɖeŋui.
Ale Si Wokpe Ðe Ame Aɖewo Ŋu Wonɔ Te Ðe Nɔnɔmea Nu
Nu kawoe ame aɖewo gblɔ be woawoe kpe ɖe yewo ŋu yewote ŋu nɔ te ɖe nu si gbegbe nudzɔdzɔ dziŋɔ ma gblẽ le yewo ŋu la nu? Jürgen gblɔ be: “Togbɔ be nu va tena ɖe ame dzi vevie ɣeaɖewoɣi hã la, hadede kple amewo nana be ame fe dzi dzea eme. Nyanya be amewo tsɔ ɖe le eme na ye, eye be womegblẽ ye ɖi o la, kpena ɖe ame ŋu ŋutɔ.”
Edzɔa dzi na Jonas hã be amewo tsɔ ɖe le eme na ye. Egblɔ be: “Ame geɖewo ɖoa babadonamegbalẽviwo kple nya fakɔnamewo ɖem. Ame aɖewo ŋlɔa mawunyakpukpuiwo ɖe wo me, siwo mexlẽna enumake. Esia de dzi fo nam ŋutɔ.” Nu ka hãe gakpe ɖe eŋu? Egblɔ be: “Ne menyɔ le zã me eye nu te ɖe dzinye vevie la, medoa gbe ɖa. Ɣeaɖewoɣi la, mefoa ha alo Nyɔ! * si woxlẽ lé ɖe CD dzi la sena.” Egblɔ kpee be Biblia gblɔ susu siwo tae nu siawo katã le dzɔdzɔm ɖo la na mí be: Satana ye le xexea dzi ɖum eye be míele xexea fe nuwuɣi. Fofoa gblɔ be, esia nyanya kpe ɖe yewo ŋu yewole dzi dom.
Etefe Madidi O, Fukpekpe Maganɔ Anyi O
Ŋkeke ʋɛ aɖewo le nudzɔdzɔa megbe la, amewo tsɔ bosomikaɖiwo, sefofowo, kple lɛta gbogbo aɖewo ɖada ɖe sukua ŋkume. Ðasefo aɖe si ŋkɔe nye Kerstin de dzesii be, le ame geɖewo fe lɛtaawo me la, wobia be, nu ka tae nu sia dzɔ, eye nu ka tae Mawu ɖe mɔ wòdzɔ ɖo mahã. Esi wòkpɔe be ehiã be woaɖo biabia mawo ŋu na amewo ta la, woa kple Ðasefo eve bubuwo ŋlɔ lɛta aɖe ɖada ɖe esiwo nɔ afi ma la dome.
Esi wonɔ ŋkuɖodziwɔna aɖe si ŋu dziɖuɖua wɔ ɖoɖo ɖo la wɔm la, televisiondɔwɔfe aɖe ɖe efe lɛtaa fia heyɔ emenya gbãtɔawo, siwo gblɔ be: “Nu ka tae? Le ŋkeke mamlɛ siawo me la, ame geɖewo yi edzi le nya sia biam madzudzɔmadzudzɔe, eye nya siwo wobiana vevie wue nye: Afi kae Mawu nɔ hafi? Eye nu ka tae wòɖe mɔ nu sia dzɔ ɖo?” Nublanuitɔe la, lɛtaa me nya mawo ŋu koe wofo nu tso.
Nu ka tae míegblɔ be nublanuitɔe ɖo? Elabena lɛta la yi edzi ɖe nu si gbɔ fukpekpewo katã tso la me, eye wògblɔ be Mawu “akpɔ egbɔ be woaɖɔ nu siwo katã amegbetɔwo gblẽ le wo haviwo ŋu la ɖo.” Emegbe lɛtaa gblɔ kpee be: “Mawu gblɔ le Biblia fe agbalẽ mamlɛtɔa me be yeatutu aɖatsi sia aɖatsi ɖa le amewo fe ŋkume, eye ku maganɔ anyi o, eye konyifafa kple ɣlidodo kple vevesese hã magana anyi o. Nu siwo nɔ anyi tsã la nu va yi.” Yehowa Mawu agbɔ agbe ame siwo ku gɔ̃ hã. Le efe Fiaɖufe si ava kpuie me la, afɔkuwo, hlɔ̃dodowo, alo fukpekpewo maganɔ anyi o. Elabena Mawu do ŋugbe be: “Kpɔ ɖa! Mele nuwo katã wɔm yeyee.”—Nyaɖeɖefia 21:4, 5.
[Etenuŋɔŋlɔ]
^ mm. 20 Yehowa Ðasefowoe taa Nyɔ! magazine la, eye woawo kee wɔa esi woxlẽ lé ɖe CD dzi la hã.
[Nɔnɔmetata si le axa 12]
Jonas xɔ babadonamegbalẽvi aɖe si dzi woŋlɔ ɖo be, “Míele ŋuwò bum vevie”
[Nɔnɔmetata Tsofe si le axa 9]
Focus Agency/WPN
[Nɔnɔmetata Tsofe si le axa 9]
© imagebroker/Alamy
[Nɔnɔmetata Tsofe si le axa 10]
Foto: picture alliance
[Nɔnɔmetata Tsofe si le axa 11]
Foto: picture alliance